O «διωγμός» των ατομικών επιχειρήσεων από το ΓΕΜΗ - Ε.Λ.Φ.Ε.Ε. Ρόδου\nO «διωγμός» των ατομικών επιχειρήσεων από το ΓΕΜΗ\nΌπως είναι γνωστό με το N.3419/2005 δημιουργήθηκε το Γενικό Εμπορικό ΜΗτρώο (ΓΕΜΗ) με σκοπό την καταγραφή και την τήρηση αρχείου των εμπορικών εταιρειών που λειτουργούν ανά την επικράτεια. Με την παρ.1 του άρθρου 1 του ιδίου νόμου προβλέφθηκε στην περ.α και η υποχρέωση εγγραφής για «τα φυσικά πρόσωπα που είναι έμποροι και διαθέτουν επαγγελματική κατοικία ή εγκατάσταση ή ασκούν εμπορία μέσω κύριας ή δευτερεύουσας εγκατάστασης στην ημεδαπή». Παράλληλα η παρ. 1 του άρθρου 6 προέβλεπε πως με απόφαση του Υπουργού Ανάπτυξης, Ανταγωνιστικότητας και Ναυτιλίας καθορίζονται οι πράξεις και τα στοιχεία που καταχωρίζονται στη μερίδα, μεταξύ άλλων και των φυσικών προσώπων.\nΜε το άρθρο 2 η ευθύνη λειτουργίας του ΓΕΜΗ ανατίθεται στην Κεντρική Ένωση Επιμελητηρίων. Ωστόσο παράλληλα και μετά από ασφυκτικές πιέσεις της τρόικα η τότε κυβέρνηση με το άρ. 94 παρ.1 του Ν.4314/2014αναγκάστηκε να καταργήσει την υποχρεωτική καταβολή συνδρομής από τις επιχειρήσεις στα επιμελητήρια. Προκειμένου να διατηρήσει σε ζωή όμως το θεσμό των επιμελητηρίων πρόβλεψε με το άρθρο 81 του ιδίου νόμου την καταβολή τελών για τις καταχωρίσεις στο ΓΕΜΗ (το γνωστό 10ευρω στις περισσότερες περιπτώσεις).\nΟ αρχικός Ν. 3419/2005 προέβλεπε στο άρθρο 6 τα στοιχεία που πρέπει να τηρούνται στη μερίδα του κάθε υπόχρεου. Για τις ατομικές επιχειρήσεις πέρα της εγγραφής και της ενημέρωσης για τυχόν μεταβολές στοιχείων της επιχείρησης, δεν προβλεπόταν κάτι άλλο. Ωστόσο υπήρχε εξουσιοδοτική διάταξη (παρ. 1 αρ.6) στον Υπ.Α.Α.Ν., όπως ήδη αναφέραμε, ώστε να καθορίζει τα στοιχεία που πρέπει να τηρούνται στη μερίδα των φυσικών προσώπων.\nΜετά από όλα αυτά φτάσαμε στην Κ.Υ.Α. 79752/2014 με την οποία αποκαλύφθηκε ότι εκτός των προβλεπόμενων από το νόμο τελών καταχωρίσεων κ.λπ. όλες οι επιχειρήσεις και μεταξύ αυτών και οι ατομικές, θα έπρεπε να καταβάλλουν και τέλος τήρησης μερίδας στο ΓΕΜΗ το οποίο μάλιστα αποτελεί κατ’ ευθείαν πόρο των επιμελητηρίων. Έτσι καταργήθηκε η υποχρεωτική συνδρομή στα επιμελητήρια για να ικανοποιηθεί η τρόικα και ξαναήρθε από το παράθυρο ως τέλος τήρησης μερίδας ΓΕΜΗ για να ικανοποιηθούν και οι εγχώριοι παράγοντες.\nΣτην Κ.Υ.Α. προβλεπόταν και τέλος τήρησης μερίδας ύψους 30 ευρώ ετησίως και για τις ατομικές επιχειρήσεις. Το πρόβλημα είναι ότι για να πληρώνουν τέλος τήρησης μερίδας οι ατομικές επιχειρήσεις, θα έπρεπε αυτή η μερίδα κάτι να περιλαμβάνει. Και καθώς δεν μπορούσε να βρεθεί κάτι άλλο, καθιερώθηκε με το άρ. 5 η υποχρέωση υποβολής του αποδεικτικού υποβολής δήλωσης φορολογίας εισοδήματος, εντός δύο μηνών από την υποβολή της φορολογικής δήλωσης, με ταυτόχρονη την καταβολή των τελών του στοιχείου δ. της παρ. 1 του άρθρου 2, δηλαδή των 30 ευρώ. Μάλιστα σε περίπτωση που κάποιος υπόχρεος δεν καταβάλλει τα τέλη, αυτά αποστέλλονται στη Φορολογική Διοίκηση για βεβαίωση και είσπραξη βάσει του Κώδικα Είσπραξης Δημοσίων Εσόδων. Σημειώνεται ότι σύμφωνα με προφορικές δεσμεύσεις των αρμοδίων, η προθεσμία του διμήνου δεν θα τηρηθεί με αυστηρότητα και δεν θα επιβάλλονται κυρώσεις εφόσον η υποβολή γίνει εντός ευλόγου χρονικού διαστήματος.\nΜε την εγκύκλιο 97333/2015 διευκρινίστηκε ότι οι υπόχρεες επιχειρήσεις που δεν έχουν αυτόματα εγγραφεί μέσω των επιμελητηρίων, θα πρέπει πριν την υποβολή των παραπάνω στοιχείων να φροντίσουν και για την απογραφή τους στο ΓΕΜΗ.\nΗ αναφορά στην εμπορική ιδιότητα σε διάφορα νομοθετήματα, δημιουργεί πάντα προβλήματα αφού βάσει του εμπορικού νόμου «έμποροι είναι όσοι μετέρχονται πράξεις εμπορικές και κύριον επάγγελμα έχουν την εμπορίαν».Λύση στο πρόβλημα δίνει η νομολογία γύρω από το θέμα, την οποία δέχεται και η εγκύκλιος 97333/2015. Σύμφωνα με αυτή «γίνεται δεκτό, ότι οι πράξεις τόσο των ελευθέρων επαγγελματιών, δηλαδή δικηγόρων, ιατρών, αρχιτεκτόνων κλπ, όσο και η εν γένει επιστημονική και καλλιτεχνική δράση δεν έχουν εμπορικό χαρακτήρα. Ως αιτιολογία δε αποκλεισμού της εμπορικότητος προβάλλεται, κατ’ ουσίαν, ο ιδιαίτερα στενός προσωπικός δεσμός των προσώπων αυτών που υπάρχει με την πελατεία των, σε αντίθεση με εκείνη των εμπόρων. Ο αποκλεισμός, όμως, αυτός της εμπορικότητος δεν μπορεί να είναι απεριόριστος. Τούτο διότι δεν αποκλείεται η μη εμπορική επαγγελματική δράση του φυσικού προσώπου να γίνει εμπορική, εάν αποτελέσει το σκοπό εμπορικής εταιρείας και εν γένει οργανωμένης επιχείρησης».\nΕλεύθεροι επαγγελματίες, τουλάχιστον όπως ορίζονταν στη φορολογική νομοθεσία (Ν.2238/1994) οι οποίοι βάσει της ανωτέρω γνωμοδότησης στερούνται της ιδιότητας του εμπόρου είναι οι ασκούντες το επάγγελμα: του ιατρού, οδοντιάτρου, κτηνιάτρου, φυσιοθεραπευτή, βιολόγου, ψυχολόγου, μαίας, δικηγόρου, δικολάβου, συμβολαιογράφου, άμισθου υποθηκοφύλακα, δικαστικού επιμελητή, αρχιτέκτονα, μηχανικού, τοπογράφου, χημικού, γεωπόνου, γεωλόγου, δασολόγου, ωκεανογράφου, σχεδιαστή, δημοσιογράφου, συγγραφέα, διερμηνέα, ξεναγού, μεταφραστή, καθηγητή ή δασκάλου, καλλιτέχνη γλύπτη ή ζωγράφου ή σκιτσογράφου ή χαράκτη, ηθοποιού, εκτελεστή μουσικών έργων ή μουσουργού, καλλιτεχνών των κέντρων διασκέδασης, χορευτή, χορογράφου, σκηνοθέτη, σκηνογράφου, ενδυματολόγου, διακοσμητή, οικονομολόγου, αναλυτή, προγραμματιστή, ερευνητή ή συμβούλου επιχειρήσεων, λογιστή ή φοροτέχνη, αναλογιστή, κοινωνιολόγου, κοινωνικού λειτουργού και εμπειρογνώμονα. Επιπλέον δεν θεωρούνται έμποροι και υπόχρεοι εγγραφής στο ΓΕΜΗ οι λογοθεραπευτές, ο ιδιοκτήτης ή ο οδηγός Ε.Δ.Χ., ο αγρότης που εκμεταλλεύεται φωτοβολταϊκά μέχρι 100 KW, όπως επίσης και οι ασκούντες τεχνικά επαγγέλματα (π.χ. ηλεκτρολόγοι).\nΠΡΟΣΟΧΗ. Η εξαίρεση από την ιδιότητα του εμπόρου δεν ισχύει εάν οι παραπάνω υπηρεσίες προσφέρονται στο ευρύ κοινό μέσω οργανωμένης επιχείρησης που απασχολεί προσωπικό.\nΓια το λόγο αυτό η υποχρέωση ή όχι εγγραφής στο ΓΕΜΗ θα πρέπει να εξετάζεται κατά περίπτωση με βάση τα πραγματικά χαρακτηριστικά της κάθε επιχείρησης.\nΛογιστής – φοροτεχνικός παρέχει αποκλειστικά με προσωπική εργασία τις υπηρεσίες του σε επιχειρήσεις και ιδιώτες. Δεν θεωρείται έμπορος και δεν είναι υπόχρεος εγγραφής στο ΓΕΜΗ.\nΆλλος λογιστής ιδιοκτήτης λογιστικού γραφείου, απασχολεί προσωπικό για την τήρηση βιβλίων των πελατών του γραφείου. Θεωρείται έμπορος και είναι υπόχρεος εγγραφής στο ΓΕΜΗ.\nΣε μία ορθά λειτουργούσα πολιτεία, το ΓΕΜΗ θα είχε λόγο ύπαρξης μόνο ως φορέας τήρησης αρχείων που βάσει της κείμενης νομοθεσίας υπόκεινται σε κανόνες δημοσιότητας, όπως για παράδειγμα τα αρχεία εκπροσώπησης μίας Α.Ε. ή Ε.Π.Ε. τα οποία ορθά πρέπει να τηρούνται και να είναι διαθέσιμα στο κοινό, για λόγους δημοσίου συμφέροντος.\nΓια τις ατομικές επιχειρήσεις δεν υπάρχουν ασφαλώς τέτοιου είδους κανόνες και δεν υπάρχει κανένας λόγος δημοσίου συμφέροντος που να επιβάλλει την εγγραφή ή την τήρηση αρχείου τους από το ΓΕΜΗ. Η λογική που υπαγόρευσε την συγκεκριμένη υποχρέωση στη χώρα μας ήταν καθαρά εισπρακτική, καθώς προκειμένου να διατηρηθούν στη ζωή τα επιμελητήρια έπρεπε να «χαρατσωθούν» οι επιχειρήσεις και στη συνέχεια για να δικαιολογηθεί το χαράτσι έπρεπε να εφευρεθεί και κάποια υποχρέωση. Προφανώς είναι απολύτως άνευ σημασίας για το ΓΕΜΗ το εάν κάποια επιχείρηση υπέβαλλε τη φορολογική της δήλωση ή όχι. Άλλωστε υπάρχει ο αρμόδιος δημόσιος φορέας για τις φορολογικές υποχρεώσεις. Όμως ακόμα και σήμερα το μικροπολιτικό συμφέρον που επέβαλλε τη διατήρηση των επιμελητηρίων με την υπάρχουσα μορφή τους, υπερίσχυσε του συμφέροντος του συνόλου που επέβαλλε την αναδιάρθρωση τους στη βάση των πραγματικών αναγκών στήριξης της επιχειρηματικότητας.\n Γνωμοδότηση Ν.Σ.Κ. αριθ. 391/2010\nΕπιστολή για το ΦΠΑ Νεκτάριου Σαντορινιού και Δημήτρη Γάκη, βουλευτών Δωδεκανήσου του ΣΥΡΙΖΑ


Για φρίκη και αποτροπιασμό κάνει λόγο η ελληνική κυβέρνηση για τις δραματικές εξελίξεις στη Λωρίδα της Γάζας. - Athens Times\nΓια φρίκη και αποτροπιασμό κάνει λόγο η ελληνική κυβέρνηση για τις δραματικές εξελίξεις στη Λωρίδα της Γάζας.\non 15 Μαΐου 2018 at 07:25\nΟι Παλαιστίνιοι που σκοτώθηκαν χθες από ισραηλινά πυρά στη Λωρίδα της Γάζας ανέρχονται στους 58, όπως ανακοίνωσε το απόγευμα της Δευτέρας το υπουργείο Υγείας του παλαιστινιακού θύλακα, ενώ πάνω από 2.500 άτομα τραυματίστηκαν.\nΟι διαδηλωτές συνέρρευσαν τη Δευτέρα στα σύνορα, καθώς οι Ηνωμένες Πολιτείες ετοιμάζονταν να ανοίξουν την πρεσβεία τους στην Ιερουσαλήμ. Οι διαδηλώσεις εντάθηκαν λόγω της 70ής επετείου της ίδρυσης του Ισραήλ με τα μεγάφωνα σε τεμένη της Γάζας να καλούν τους Παλαιστίνιους να συμμετάσχουν στη «Μεγάλη πορεία της επιστροφής».\nΓια φρίκη και αποτροπιασμό έκανε λόγο ο κυβερνητικός εκπρόσωπος και υπουργός Επικρατείας, Δημήτρης Τζανακόπουλος, αναφερόμενος στις δραματικές εξελίξεις στη Λωρίδα της Γάζας.\nΤα μηνύματα από τα γεγονότα στη Γάζα δεν είναι αισιόδοξα, σημείωσε, σχολιάζοντας, κατά τη διάρκεια συνέντευξής του στην ΕΡΤ, την κατάσταση που επικρατεί στην περιοχή.\nΟ κ. Τζανακόπουλος μίλησε για φρίκη και αποτροπιασμό, αναφερόμενος στον τρόπο με τον οποίο αντιμετωπίστηκαν οι παλαιστίνιοι διαδηλωτές και τόνισε ότι πρέπει να ληφθούν άμεσα πρωτοβουλίες από την ΕΕ, τον ΟΗΕ και τον Αραβικό Σύνδεσμο, καθώς οι επόμενες ημέρες «δεν θα είναι ήσυχες».\nΟι ΗΠΑ εμπόδισαν την υιοθέτηση από το Συμβούλιο Ασφαλείας του ΟΗΕ ενός ψηφίσματος που καλούσε να διενεργηθεί ανεξάρτητη έρευνα για τα πολυαίμακτα επεισόδια της Δευτέρας στη Λωρίδα της Γάζας, ανέφεραν διπλωματικές πηγές.\nΛΩΡΙΔΑ ΤΗΣ ΓΑΖΑΣΝΕΚΡΟΙ\nΟ Στέλιος Κρητικός μιλάει για την εμπειρία του αλλά και για την πιο δύσκολη στιγμή που βίωσε μέσα απο το Survivor ...\nΕξελίξεις αναμένονται μέσα στην εβδομάδα για το Σκοπιανό - Το βασικό αγκάθι στις διαπραγματεύσεις ...


Τισιανός Βετσέλλιο - Vecellio Tiziano ή Titian - Art Magazine\n"Η Παρθένος με το παραπέτασμα" ή "Τσιγγάνα", 1512Αν και γύρω στο 1508-1509 ο Τισιανός εργαζόταν στο Εργαστήριο των Γερμανών στην Βενετία μαζί με τον Τζορτζιόνε, ο πίνακας της Αμβέρσας με τον «Επίσκοπο Γιάκοπο Πέζαρο που παρουσιάζεται στον Άγιο Πέτρο από τον πάπα Αλέξανδρο ΣΤ'» και οι τοιχογραφίες με τα «Θαύματα του Αγίου Αντωνίου» 1511, που έγιναν για την σχολή του Αγίου Αντωνίου στην Πάντοβα, φανερώνουν ότι δεν είχε ακόμα αποδεχθεί τις μεθόδους των μεγάλων Βενετσιάνων ζωγράφων του 15ου αιώνα. Από τα πρώτα του έργα είναι η «Παρθένος με το παραπέτασμα», γνωστή ως «Τσιγγάνα» (1512), για το μελαχρινό δέρμα και την πυκνή μαύρη κόμη. «Ο Χριστός στο δρόμο προς τον Γολγοθά», «Ο άνθρωπος με το γάντι», το «Ανδρικό πορτραίτο» και η αλληγορία «Ιερός και Εγκόσμιος Έρωτας», έργο που η ερμηνεία του έχει προκαλέσει πολλές αντιγνωμίες.\n"Ο Ιερός και ο Βέβηλος Έρωτας", 1515Η επαφή του με τον Τζορτζιόνε είχε αποφασιστική επίδραση σε έργα όπως η «Αφροδίτη της Δρέσδης», η «Συναυλία» του Μεγάρου Πίττι, ο «Ιερός και ο Βέβηλος Έρωτας» (1515), της Πινακοθήκης Μποργκέζε της Ρώμης και η άλλη «Συναυλία» του Λούβρου, που είναι επηρεασμένο από τον Τζορτζιόνε και η πατρότητά του αμφισβητείται. Γύρω στα 1516-1518 τοποθετείται η περίοδος της ωριμότητάς του.\n"Οι Τρεις ηλικίες", 1512Θέματα και επιδράσεις του Τζορτζιόνε διακρίνονται και στην επόμενη δεκαετία, γύρω στο 1520, με έργα όπως η «Φλώρα» της Πινακοθήκης Ουφφίτσι της Φλωρεντίας, η «Γιορτή των Ερώτων» και η «Τιμή προς την Αφροδίτη», που δημιουργήθηκαν για τον Αλφόνσο ντ' Έστε και βρίσκονται στη Μαδρίτη στο Μουσείο Πράντο, οι «Τρεις ηλικίες» (1512), οι πρώτες προσωπογραφίες όπως ο «Τομμάζο Μόστι» και «Ο άνθρωπος με το γάντι». Στα έργα αυτά ο σοβαρός κλασικισμός των στάσεων, η βεβαιότητα στη διάταξη της συνθέσεως αναδεικνύονται με τη ζωηρότητα και τον πλούτο των τόνων, με τις θερμές χρωματικές κλίμακες και με τις ψυχολογικές αναζητήσεις που ήταν άγνωστες στον Τζορτζιόνε και προανήγγελλαν μια ζωγραφική, που θα παρουσιαζόταν στην ιστορία της τέχνης έπειτα από τρεις αιώνες.\n"Πορτραίτο αγνώστο" ή "Ο άνθρωπος με το γάντι", 1510Ένα από τα πρώτα πορτραίτα του Τισιανού είναι η «Προσωπογραφία ενός αγνώστου» ή «Ο άνθρωπος με το γάντι» (1510), όπου διατυπώνονται οι απόψεις του καλλιτέχνη σχετικά με τα προβλήματα της πόζας του μοντέλου, που απεικονίζεται σε στάση τριών τετάρτων. Η γεωμετρία του πορτραίτου δένεται σταθερά χάρη σε ορισμένα σημεία στηρίξεως, όπως το ακουμπιστήρι, το σταυρωμένο πόδι, καθώς και σε φανερές κατευθυντήριες γραμμές, όπως το αφηρημένο στα γόνατα χέρι, το άνοιγμα του πουκάμισου, η γραμμή της μύτης. Ο νεαρός ανήκει στην καλή κοινωνία της Γαληνότατης Δημοκρατίας της Βενετίας. Ο Τισιανός τον παριστάνει καθιστό και ακίνητο αλλά όχι παγωμένο, με στραμμένη την προσοχή σε κάτι που δεν το ξέρουμε. Μία λεπτομέρεια δηλώνει την τάξη του, το γάντι, πλούσια φοδραρισμένο, στέρεο αλλά μαλακωμένο από την χρήση, όπως ταιριάζει σε ένα πολύτιμο αλλά καθημερινής χρήσεως αντικείμενο. Η προσοχή συγκεντρώνεται σε αυτό το γάντι, αν ακολουθήσει κανείς αυτή την κατεύθυνση του προσώπου, το προφίλ των ώμων που πέφτουν, το γυμνό χέρι.\n"Ανδρικό Πορτραίτο", 1512-1513Το έργο «Ανδρικό Πορτραίτο» (1512-1513), περιγράφηκε σαν προσωπογραφία κάποιου Γερμανού του Οίκου Φούγκερ, που φοράει γούνα από δέρμα αλεπούς και που βλέπεται από τα πλάγια καθώς στρέφει το σώμα του. Ο εικονιζόμενος στρέφεται προς το μέρος μας, με ύφος σχεδόν περιφρονητικό, σφίγγοντας τα χείλη του και κρατώντας ένα γάντι με το δεξί του χέρι. Το επιθετικό πρόσωπο είναι πλασμένο, με άνετα φωτισμένες επιφάνειες, που πλαισιώνονται από πυκνά μαλλιά. Μια θαυμαστή δεξιοτεχνία και μια ευαισθησία στο ζωγραφικό υλικό επιτρέπει στον καλλιτέχνη να αποδώσει τέλεια τη μαλακή, από δέρμα κόκκινης αλεπούς ζακέτα, από όπου προβάλλει το φοδραρισμένο, σε χρώμα φούξια, μανίκι.\n"Αγία Οικογένεια και Δωρητής", 1513-1514Στο έργο «Αγία Οικογένεια και Δωρητής» (1513-1514), τα χρώματα είναι λαμπερά και εξαιρετικά ολοκληρωμένα στη μορφή, με την τοποθέτηση των ομίλων στο ύπαιθρο, που σαν να αποβλέπει σε μια ανάδειξη των δομικών τους αξιών. Κομψό στη διάταξη, επιδεικνύει έναν πλούτο από στιλπνές, μεταξωτές επιφάνειες και τα τοπιογραφικά στοιχεία, αποτελούν ένα πλαίσιο που δεν σμίγει με τις μορφές. Ο Τισιανός ενδιαφέρεται κυρίως για την περίπλοκη δυναμική των μορφών, την αρμονία στις μεταξύ τους σχέσεις και την τοποθέτησή τους σε μια ατμόσφαιρα φωτός και ηρεμίας, σχεδόν ειδυλλιακή.\n"Εγκόσμιος Έρωτας" (Ματαιότητα), 1514-1515Στον πίνακα «Εγκόσμιος Έρωτας» (Ματαιότητα), (1514-1515), με τα εικονολογικά προβλήματα, είχε απασχολήσει τους μελετητές με τη λεπτομέρεια του καθρέπτη, που απεικονίζει μικροαντικείμενα και μια γριά γυναίκα που γνέθει. Σε μια εξέταση που είχαν κάνει, είχαν αποκαλύψει ότι σε ένα πρώτο σκίτσο, η κοπέλα κρατούσε τα μαλλιά της στο χέρι. Το μοντέλο αποδίδεται σχεδόν μετωπικά. Το κεφάλι γέρνει ελαφρά προς τα αριστερά και η χαμηλή μπλούζα φανερώνει το ρόδινο στήθος σαν λουλούδι, που ξεπροβάλλει από το μπουμπούκι του.\n"Φλόρα", 1515Ο Τισιανός στη Βενετία ερμήνευε ξανά τον κλασικισμό του Τζορτζιόνε. Δημιούργησε μύθους της ανθρώπινης ζωής και του έρωτα και συνέθετε τις λαμπρές παραλλαγές του επάνω στο θέμα της γυναικείας ομορφιάς. Η περιφημότερη είναι η «Φλόρα» (1515). Η σύνθεση είναι εξαιρετικά απλή. Το σώμα παρουσιάζεται μετωπικά, με το κεφάλι στα τρία τέταρτα και ελαφρά γυρτό. Κρατώντας με το αριστερό χέρι την μπλούζα που γλιστρά από τον ώμο της, η κοπέλα λυγίζει το δεξιό της μπράτσο και απλώνει την χούφτα της γεμάτη λουλούδια. Η κίνηση αυτή δίνει στον χώρο μια αίσθηση βάθους, αφού το φόντο είναι απλώς ένα παραπέτασμα. Μια διαδοχή από ελαφρά καμπύλες γραμμές, περικλείει περιοχές με φωτεινό χρώμα. Ένα λεπτό κιαρό-σκούρο, συνεργάζεται με το φως για να αποκαλύψει τα σχήματα.\n"Γυναίκα στον καθρέφτη" (Η Τουαλέτα), 1515Στον πίνακα «Γυναίκα στον καθρέφτη» ή «Η Τουαλέτα», (1515), η νεαρή γυναίκα, που ίσως είναι ερωμένη του ή του Αλφόνσο ντ' Έστε, η Λάουρα Ντάντις, ήταν το μοντέλο που προτιμούσε ο καλλιτέχνης. Την συναντάμε συχνά στα έργα του γιατί το πρόσωπο και οι ώμοι της πρόσφεραν στον καλλιτέχνη ένα ολόκληρο πεδίο από διαβαθμίσεις ελαφρών τόνων, επειδή τα σκαλωτά μαλλιά της παραδίνονταν, υπάκουα σε λεπτούς κυματισμούς ή ήταν έτοιμα να πειθαρχήσουν, λεία και λαμπερά επειδή το πλούσιο στήθος τέντωνε το πλισέ της σεμιζέτας και τα στρογγυλεμένα μπράτσα, άφηναν να μαντεύετε η βαθιά κοιλότητα της μασχάλης κάτω από τα ριχτά μανίκια.\nΗ γυναίκα αποτελεί τον άξονα μιας συνθέσεως που διαρθρώνεται σε ομόκεντρο ρυθμό. Το γοητευτικό αποτέλεσμα του ρυθμού αυτού φαίνεται στο κεφάλι του εραστή που προβάλει από την σκιά και κανονίζει τη θέση του καθρέφτη πάνω από το κεφάλι της φίλης του. Ο ίδιος ρυθμός υπάρχει στο στήθος της γυναίκας, που ξεπηδά από το ντεκολτέ και στη σφιχτοδεμένη ζώνη. Επίσης στις αντίθετες κινήσεις των δύο ανοιχτών χεριών, το ένα στραμμένο προς τα μέσα κρατά την λυμένη πλεξίδα, το άλλο κλείνει την καμπύλη, καθώς ακουμπά σε ένα μικρό στρογγυλό βαζάκι, στο πρώτο πλάνο.\n"Πορτραίτο ενός ιππότη της Μάλτας", 1515Στο έργο του «Πορτραίτο ενός ιππότη της Μάλτας» (1515), η κατασκευή αυτού του προσώπου, που τονίζεται από τις απαλές τούφες των μαλλιών και την κάπως μελαγχολική έκφραση, παρατηρούμε την επίδραση του από τον Τζορτζιόνε. Η διαρθρωτική δύναμη της εικόνας, που δημιουργεί χώρο με την καμπύλη του μπράτσου και η ζωγραφική ποιότητα του λευκού πουκάμισου, που αναπτύσσεται με το παιχνίδι των πτυχών, όπου προβάλλεται το πολύτιμο περιδέραιο, είναι χαρακτηριστικά γνωρίσματα του Τισιανού.\n- Τα Μεγάλα Μουσεία του Κόσμου, (Λούβρο-Παρίσι), (Παλαιά Πινακοθήκη-Μόναχο), (Ουφίτσι-Φλωρεντία), 1970, Εκδόσεις Φυτράκη-Αθήναι\nΠερισσότερα σε αυτή την κατηγορία: « Κωνσταντίνος Μαλέας\tHenri De Toulouse - Lautrec »


Απεβίωσε ο Πρόδρομος Κουρίδης | Greek News Greek News\nΑπεβίωσε ο Πρόδρομος Κουρίδης\nFebruary 22nd, 2010 ΟΜΟΓΕΝΕΙΑ 0 comments 1344\nΝέα Υόρκη – Μία από τις ιστορικές λαϊκές προσωπικότητες της Αρχιεπισκοπής Αμερικής, ο Πρόδρομος (Πίτερ) Κουρίδης, ο οποίος υπηρέτησε από τη θέση του νομικού συμβούλου τρεις Αρχιεπισκόπους (Αθηναγόρα, Μιχαήλ, Ιάκωβο), απεβίωσε στις 16 Φεβρουαρίου σε ηλικία 99 ετών. Ιδιαίτερα στα χρόνια της ποιμαντορίας του Ιακώβου, ο Πίτερ Κουρίδης ήταν ο εξ απορρήτων σύμβουλός του και προέδρευσε σε πολλά από τα κληρικολαϊκά συνέδρια.\nΓεννήθηκε το 1910 στην Κωνσταντινούπολη και δύο χρόνια αργότερα ήλθε στις ΗΠΑ με τους γονείς του, με το υπερωκεάνιο «Πατρίς», το οποίο διασχίζοντας τον Ατλαντικό περισυνέλεξε διασωθέντες επιβάτες του «Τιτανικού». Εγκαταστάθηκαν στο Μάντσεστερ του Νιου Χάμσαϊρ, όπου τελείωσε το δημοτικό και το λύκειο και στη συνέχεια πήγε στο Πανεπιστήμιο Κολούμπια όπου πήρε το πανεπιστημιακό του δίπλωμα και το δίπλωμα της νομικής.\nΓια τις υπηρεσίες του το Οικουμενικό Πατριαρχείο του απένειμε το οφίκιο του Άρχοντος Μέγαλου Νομοφύλακος.\nΌπως αναφέρει σχετική ανακοίνωση της Ιεράς Αρχιεπισκοπής Αμερικής, ο Πρόδρομος (Peter) Κουρίδης υπήρξε καθοριστική μορφή στην ιστορία της. Από το 1935 υπηρέτησε ως νομικός σύμβουλος της Αρχιεπισκοπής. Η συμβολή του στη νομική και θεσμική διαμόρφωση της Αρχιεπισκοπής (σύνταγμα και κανονισμοί) υπήρξε καθοριστική και βοήθησε στην ανάπτυξη της Εκκλησίας στο αμερικανικό γίγνεσθαι.\nΕχει επίσης συγγράψει έργο για την ιστορία της Αρχιεπισκοπής.\nΣτο άγγελμα του θανάτου του Προδρόμου Κουρίδη ο Σεβασμιώτατος Αρχιεπίσκοπος Αμερικής κ. Δημήτριος έκανε την ακόλουθη δήλωση:\n«Εξ ονόματος της Ιεράς Επαρχιακής Συνόδου, του κλήρου και του λαού της Ελληνικής Ορθοδόξου Αρχιεπισκοπής Αμερικής εκφράζω την βαθιά θλίψη του πληρώματος της Εκκλησίας επί τη εκδημία του Άρχοντος Μέγαλου Νομοφύλακος Προδρόμου Κουρίδη. Κατά το μεγαλύτερο μέρος της ιστορίας της Ιεράς Αρχιεπισκοπής ο Πρόδρομος Κουρίδης ήτο δύναμις καθοδηγητική και κινητήριος, όσον αφορά τις νομικές και θεσμικές υποθέσεις της Αρχιεπισκοπής. Ξεκίνησε την προσφορά του στην Αρχιεπισκοπή από την εποχή του αειμνήστου Οικουμενικού Πατριάρχου Αθηναγόρου όταν εκείνος ήτο ακόμη Αρχιεπίσκοπος Αμερικής. Η προσφορά του συνεχίστηκε και επί αρχιεπισκοπείας του αειμνήστου Αρχιεπισκόπου Μιχαήλ και ακολούθως για 37 έτη υπήρξε ο πιο έμπιστος σύμβουλος του μακαριστού Αρχιεπισκόπου Ιακώβου. Εργάσθηκε πάντα με επιμέλεια και αφοσίωση επ’ ωφελεία και επ’ αγαθώ της Αρχιεπισκοπής και εξεδήμησε εις Κύριον σε ηλικία 99 ετών έχοντας ζήσει μια ζωή πλήρη προσφοράς και επιτευγμάτων. Την ώρα αυτή του πένθους προσευχώμεθα για την εκ Θεού παρηγορία προς την οικογένειά του και την διά της Αναστάσεως Ιησού Χριστού διαβεβαίωση περί της αιωνίου ζωής. Ο Θεός ας αναπαύση τον καλό και πιστό δούλο Του, Πρόδρομο, ένθα οι δίκαιοι αναπαύονται».\nΗ εξόδιος ακολουθία θα ψαλλεί την Δευτέρα 22 Φεβρουαρίου στον Αρχιεπισκοπικό Καθεδρικό Ναό της Αγίας Τριάδος στο Μανχάταν στις 11 π.μ.\nNext article Στις 9 Μαρτίου ο εορτασμός της Παλιγγενεσίας στο Λευκό Οίκο\nPrevious article Ε.Ε: Όλα τα σφάζει, όλα τα μαχαιρώνει…


Choco Caramel - Ρόφημα Σοκολάτας - NESCAFÉ® Dolce Gusto®\nΓεμίστε με απόλαυση τις στιγμές σας ενδίδοντας σε ένα ποτήρι Chococino Caramel, την κρεμώδη ζεστή σοκολάτα με τον πλούσιο αφρό γάλατος και νότες καραμέλας. Θα αναζητάτε κάθε αφορμή για να απολαύσετε αυτό το επιδόρπιο σε ποτήρι. Απλά υποκύψτε στον πειρασμό!\nΑπολαύστε τον NESCAFÉ® Dolce Gusto® Chococino Caramel. Η συνταγή με δύο κάψουλες για σοκολάτα εξαιρετικής ποιότητας με νότες καραμέλας και κρεμώδες πλήρες γάλα, σάς δίνει τη δυνατότητα να δημιουργήσετε μια έντονη, σοκολατένια απόλαυση με πλούσιο σοκολατένιο αφρόγαλα.\nΠρώτα, τοποθετήστε την κάψουλα γάλακτος (λευκή) στη μηχανή NESCAFÉ® Dolce Gusto®. Στη συνέχεια, επαναλάβετε με την κάψουλα της σοκολάτας και απολαύστε στη στιγμή τον τέλειο Chococino Caramel σας.\nΚάθε συσκευασία περιέχει 8 κάψουλες σοκολάτας και 8 κάψουλες γάλακτος σχεδιασμένες για μηχανές NESCAFÉ® Dolce Gusto® με κάψουλες και σας παρέχει τη δυνατότητα να προετοιμάσετε 8 φλυτζάνια Chococino Caramel.\nΠΛΗΡΟΦΟΡΙΕΣ Μονάδα Μέτρησης Ανά 100g Ανά μερίδα* % GDA\nΕνέργεια kj 1778 455\nΕνέργεια (with fibers 2kcal/g) kcal 422 108 5%\nΛιπαρά g 10,9 2,8 4%\nεκ των οποίων κορεσμένα g 6,5 1,7 8%\nΥδατάνθρακες g 68,5 17,5 7%\nεκ των οποίων κορεσμένοι g 59,3 15,2 17%\nΔιαιτητικές Ίνες g 4,0 1,0\nΠρωτεΐνες g 10,1 2,6 5%\nΑλάτι g 1,67 0,43 7%\nΚάψουλα γάλακτος: Πλήρες γάλα σε σκόνη (50,3%), ζάχαρη (35%), φυσικές αρωματικές ύλες, γαλακτωματοποιητής (λεκιθίνη σόγιας)\nΚάψουλα σοκολάτας: Σοκολάτα σε σκόνη 98% (ζάχαρη, κακάο), γαλακτωματοποιητής (λεκιθίνη σόγιας), αρωματική ύλη, κανέλλα. Πιθανόν να περιέχει ίχνη γάλακτος. Στερεά του κακάο 32% κατ' ελάχιστον.\nΠροϊόντα 1 έως 10 από 14 συνολικά\nΗ καλύτερη σοκολάτα που έχω πιεί\nΩς λάτρης της σοκολάτας έχω δοκιμάσει πάρα πολλές εκδοχές της, αυτό το ρόφημα με ενθουσίασε με το πόσο υπέροχο άρωμα έχει και ποσο γλυκιά γεύση έχει, απαραίτητη για οποιονδήποτε έχει τη μηχανή!\nΑξιολόγηση από Άγγελος (Δημοσιεύτηκε την 04/01/2018)\nΠολύ καλύτερος από τον απλό Chococino. Αρκετά γλυκός ακόμα και σκέτος.\nΊσως από τις καλύτερες σοκολάτες που έχω πιει ever!!\nΑξιολόγηση από Γιώργος (Δημοσιεύτηκε την 28/02/2017)\nΠολύ καλή γεύση. Νότες καραμέλας πράγματι. Καλές θερμίδες γι'αυτό που πίνεις.\nΑξιολόγηση από Iro (Δημοσιεύτηκε την 10/01/2017)\nΓια όσους είναι λάτρεις της καραμέλας .... η καλύτερη σοκολάτα ever!!!\nΑξιολόγηση από ΔΕΣΠΟΙΝΑ (Δημοσιεύτηκε την 19/12/2016)\nΑξιολόγηση από ΒΑΣΙΛΗΣ (Δημοσιεύτηκε την 09/11/2016)\nκαφε με άρωμα σοκολατα καραμελα.... απλα υπεροχο...!!!!\nΑξιολόγηση από Παρασκευή (Δημοσιεύτηκε την 29/09/2016)\nΠάρα πολύ καλή γεύση. Αν είστε φανς των βουτημάτων ταιριάζει απόλυτα με τα golden Μπισκότα oreo. (Δεν ξέρω κιόλας αν επιτρέπεται να γράφουμε άλλα προϊόντα)\nΑξιολόγηση από stathis125 (Δημοσιεύτηκε την 27/03/2016)\nΦανταστική γεύση! Ό,τι πρέπει για να συνοδεύει τις βροχερές μέρες (και όχι μόνο ;) )\nΓλυκό και εύγευστο\nΦοβερός συνδυασμός για τους λάτρεις των γλυκών γεύσεων. Υπάρχει και η δυνατότητα να καθορίσεις την αναλογία γάλακτος-σοκολάτας. Αντιλαμβάνεται κανείς και τη γεύση της καραμέλας, αξίζει!\nΑξιολόγηση από Παναγιώτα (Δημοσιεύτηκε την 12/01/2016)


Προκαλεί έντονη διέγερση στις γυναίκες - Forte Love\nΠροκαλεί έντονη διέγερση στις γυναίκες\nΠώς να αναγνωρίζουν τα σημάδια της σεξουαλικής διέγερσης στις γυναίκες; Πώς να συλλάβει το αόρατο στιγμή της μετάβασης από την ενεργό φλερτ σε πιο δραστικές ενέργειες, και όχι για να πάρετε μια αγενής άρνηση της; Πράγματι, σε στενή σχέση με τις γυναίκες ποτέ τόσο διακριτικά – λίγο βιαστικά και όλα κάτω από τον αγωγό. Και αν καθυστερήσει το χρόνο – αποφασίζει ότι, πριν από την περιβόητη φρένων, και απλά δεν θα είναι πλέον να συνδεθείτε. Αν δεν βρείτε αμέσως ένα λόγο για να τρέξει μακριά. Ως εκ τούτου, είναι απαραίτητο να γνωρίζουμε και να μάθουν στο χρόνο για να καταλάβουμε τι είναι το κορίτσι ενθουσιασμένος.\nΤο πρώτο σημάδι της διέγερσης στις γυναίκες\nΌπως είναι κοινότυπο ακούγεται, αλλά αν θέλετε να καταλάβετε τι είναι το κορίτσι ενθουσιασμένος, κοίτα την στα μάτια. Και όχι όπου όλοι οι κανονικοί άντρες, όταν αντιμετωπίζει το αντικείμενο ειδικού ενδιαφέροντος. Από την ενθουσιασμένος γυναίκα, πράγματι, εμφανίζεται η λάμψη στα μάτια του, που λένε οι ποιητές. Παραλείψτε αυτό το σύμπτωμα σημαίνει να αποτύχει η όλη δουλειά για αποπλάνηση κατά το πρώτο στάδιο. Αλλά, από την άλλη πλευρά, βλέποντας το ενδιαφέρον, δεν μπορείτε αμέσως να εφόρμηση για το κορίτσι αετός, αυτό είναι το πρώτο σύμπτωμα της διέγερσης στα κορίτσια έχει πολλά χαρακτηριστικά, καθένα από τα οποία είναι σημαντικά. Και, αν δείτε μόνο ένα, και όλοι οι άλλοι λείπουν – είναι καλύτερα να περιμένετε λίγο και να τελειώσει το ρόλο μέχρι το τέλος. Ωστόσο, ό, τι είναι καλό για τις κυρίες σημάδια σεξουαλική διέγερση φαίνεται πολύ σταθερή, και μπορείτε πάντα να πω ολοκληρωθεί το προηγούμενο επίπεδο ή όχι ακόμα.\nΤο δεύτερο σημάδι της σεξουαλικής διέγερσης στις γυναίκες\nΤο δεύτερο σημάδι της σεξουαλικής διέγερσης – η κοπέλα στο μάγουλο υπάρχει μια λάμψη και η φωνή γίνεται κάτω με μονολεκτικές απαντήσεις, η αναπνοή πιο γρήγορη, θέλω να αναπνεύσω. Γλείφει ξεραμένα χείλη, προσπαθώντας να ανοίξει το παράθυρο και να αναπνέει την αναγνώριση που εξερράγη όλα τα σημάδια της σεξουαλικής διέγερσης στις γυναίκες, είναι το σήμα ότι η δράση είναι ήδη σε μια κορύφωση, και είναι σημαντικό να μην χάσετε την ευκαιρία σας. Αν προκαταρκτικά και ένα φιλί για να ξεκινήσει η "καυτή" περίοδο της περαιτέρω συνέπειες, κανένας – δεν θα είναι καυτό, είναι πραγματικά καυτό!\nΤο τρίτο σημάδι της διέγερσης στις γυναίκες\nΚατά τη διάρκεια χάιδεμα ένα από τα πιο καθαρά σημεία σεξουαλικής διέγερσης είναι να επικεντρωθεί στις αισθήσεις. Αν ένα κορίτσι κλείνει τα μάτια της, σιωπηλή, αλλά να δώσει την αναπνοή αν δεν δείχνουν καμία δραστηριότητα, αλλά κατευθύνει συνεργάτη χέρι – πού να πάτε και πόσο να εργαστούν – λέει ότι όλα είναι σωστά, και η τελική σκηνή, δεν είναι μακριά.\nΣοβαρά σημάδια της σεξουαλικής διέγερσης στις γυναίκες, μπορείτε να αναγνωρίσετε το σκληρύνει οι ρώγες (φυσικά, αν το δωμάτιο δεν είναι το κρύο είναι κρίσιμη, διότι η ίδια αντίδραση στήθος παρουσιάζεται σε χαμηλές θερμοκρασίες) και αυξάνει το επίπεδο της έκκριση από τον κόλπο. Το σώμα γίνεται ένα μικρό ξύλινο, μερικές φορές υπάρχουν μικρά κρίσεις, η γυναίκα μπορεί να συμπιέσει το μηρό, και αυτό είναι το υψηλότερο σημείο της σεξουαλικής διέγερσης, που πρέπει να ακολουθούνται από τα πιο ενεργή δράση!


Υπουργείο Υγείας: Τροπολογία για τη ρύθμιση θεμάτων του νοσηλευτικού λειτουργήματος\nΣτόχος της τροπολογίας του υπουργείου η αντιμετώπιση των επιπτώσεων της πανδημίας\nΚαθορίζονται τα προσόντα των υποψηφίων για την απόκτηση της νοσηλευτικής ειδικότητας ή εξειδίκευσης. Προβλέπεται ότι, την επιστημονική ευθύνη διαμόρφωσης του εκπαιδευτικού προγράμματος των νοσηλευτικών ειδικοτήτων, έχει τριμελές συμβούλιο εκπαίδευσης. Ορίζονται “συντονιστές εκπαίδευσης” και “αναπληρωτές συντονιστές εκπαίδευσης” των ειδικευομένων νοσηλευτών, οι αρμοδιότητες και ο τρόπος επιλογής τους.\nΚαθιερώνεται “Ηλεκτρονικό Βιβλιάριο Εκπαίδευσης” για την παρακολούθηση της πορείας της κλινικής και θεωρητικής εκπαίδευσης των ειδικευόμενων νοσηλευτών.\nCOVID-19κορωνοϊόςΚορωνοϊός Ελλάδαυπουργείο Υγείας\nΠρο Επό 1 της 1,171


Δήμαρχος από μπετόν 30-1-2009 | ΑΡΙΣΤΕΡΗ ΑΝΑΚΥΚΛΩΣΗ\nΔήμαρχος από μπετόν 30-1-2009\n«Είμαστε η Γάζα της Κυψέλης» μου είπε κλαίγοντας μια νεαρή κοπέλα όταν πήγα να επισκεφθώ το μικρό πάρκο «Λέλα Καραγιάννη» στη γωνία Πατησίων και Κύπρου, που ισοπέδωσε με ισραηλινή βαρβαρότητα ένας εγκληματίας του περιβάλλοντος που έχει το αξίωμα του δημάρχου Αθηναίων. Αυτό το πάρκο το ήξερα καλά και είχα συνδεθεί συναισθηματικά. Ολοι οι Κυψελιώτες εδώ φέρναμε τα παιδιά μας και έπαιζαν. Ηταν μια μικρή όαση σε μια γειτονιά που έχει το λιγότερο πράσινο, στην πιο πολυκατοικημένη γειτονιά του κόσμου που συγκρίνεται μόνο με φαβέλες. Το θέαμα ήταν όντως τραγικό. Αιωνόβια δέντρα δολοφονημένα, με τις ρίζες τους βγαλμένες από τη γη. Είχες την εικόνα ανθρώπου που κάποιος όλμος τού έβγαλε τα σπλάχνα έξω. Τρομαγμένα πουλιά κάθονταν στις γύρω πολυκατοικίες και κοιτούσαν το κατεστραμμένο σπίτι τους.\nΚαι γιατί όλα αυτά; Για μια οικονομική κομπίνα που έχει όλα τα στοιχεία σκανδάλου και καλό θα είναι κάποιος εισαγγελέας να μελετήσει τον φάκελο (στοιχεία στη διάθεσή του). Η «Δομοτεχνική Τεχνική Α.Ε.» ανέλαβε να χτίσει ένα υπόγειο πάρκινγκ τριών ορόφων, χωρητικότητας 150 αυτοκινήτων. Να σημειώσουμε πως πολύ κοντά υπάρχουν άλλα έξι πολυώροφα πάρκινγκ που δεν μπορούν να γεμίσουν. Οι κάτοικοι της περιοχής είναι φτωχοί και δεν μπορούν να πληρώσουν πάρκινγκ. Προτιμούν τον δρόμο. Ποιος θα έκανε μια επένδυση αυτού του είδους όταν ξέρει εκ των προτέρων πως θα είναι ζημιογόνα; Αλλά εδώ δεν υπάρχει ελεύθερη αγορά. Κάθε θέση πάρκινγκ επιδοτείται με 3.000-6.000 ευρώ. Αρα κανένα ρίσκο. Και άδειο να είναι, πολλαπλασιάστε αυτά τα λεφτά με το 150 για να καταλάβουμε όλοι πώς γίνονται οι κακλαμάνειες μπίζνες.\nΗ ειδική σε θέματα πόλης, καθηγήτρια του ΕΜΠ, και δημοτική σύμβουλος της Ανοιχτής Πόλης κ. Ελένη Πορτάλιου, που μελέτησε την άδεια διαπίστωσε πως η κοπή των δέντρων ήταν παράλογη. Αν αντί για ράμπες το πάρκινγκ είχε ασανσέρ τότε δεν θα κοβόταν κανένα αιωνόβιο δέντρο και οι θέσεις στάθμευσης θα έμεναν οι ίδιες. Εντούτοις έκοψαν 44 δέντρα παρά την απαγορευτική απόφαση της Διεύθυνσης Δασών Αθηνών της Περιφέρειας Αττικής που εκδόθηκε εδώ και δύο χρόνια περίπου. Και ο αρμόδιος αντιδήμαρχος τα μετράει και βγάζει τα δέντρα δώδεκα, ενώ ο κ. Κακλαμάνης, χειρότερος στα μαθηματικά, μιλάει για δυο-τρία δέντρα. Φαίνεται πως είναι ανεπίδεκτος μαθήσεως με δύο καταδικαστικές αποφάσεις από το Συμβούλιο της Επικρατείας για τον Ελαιώνα και το Αλσος του Παγκρατίου. Και δείχνει να έχει ελλείψεις και στην ανάγνωση. Αλλιώτικα θα ήξερε το άρθρο 24 του Συντάγματος. Και φαίνεται πως δεν έχει πρόβλημα να λέει χοντρά ψέματα και πρόθυμα παπαγαλάκια της τηλεόρασης να τα παρουσιάζουν ως θέσφατες αλήθειες. Ο ΣΥΡΙΖΑ, που νομίζω έχει τους περισσότερους «βάζελους» συγκριτικά με τα άλλα κόμματα, υποστήριξε το γήπεδο του ΠΑΟ μέσα σε ένα καταπράσινο περιβάλλον, και όχι μέσα σε μια τσιμεντούπολη που θα εξαφάνιζε το γήπεδο. Ο κ. δήμαρχος είπε πως ο ΣΥΡΙΖΑ ήταν κατά του γηπέδου και οι τηλεοράσεις παίζαν το έργο «ψέματα είπε ο Τσίπρας».\nΟ Δήμ(ι)ος Αθηναίων, όπως σωστά έγραψε η «Ε», υποστηρίζει πως τα δέντρα θα ξαναφυτευθούν και πάνω από το πάρκινγκ θα τοποθετηθούν χώματα σε βάθος ενός ή δύο μέτρων. Φαίνεται ωραίο αυτό. Αλλά είναι και αυτό ψέμα. Η κ. Πορτάλιου λέει: «Η πλάκα επί της οποίας θα μπει το χώμα, εμφανίζεται στην αρχιτεκτονική δομή ως δοκιδωτή, πάχους 22 εκατοστών. Μια τέτοια πλάκα είναι αδύνατον να φέρει τόσο όγκο χώματος». Τι μένει τότε να μπει; Κάποιες γλάστρες που και αυτές θα ξεραθούν όπως και τα ολυμπιακά πράσινα (αλήθεια, λογοδότησε ποτέ κανείς για αυτήν την καταστροφή του μόνου χρήσιμου ολυμπιακού έργου;). Ευτυχώς υπάρχουν οι κάτοικοι της Κυψέλης που θα περιφρουρήσουν την πλατεία τους νύχτα και μέρα. Ηδη έχουν ξαναφυτέψει δέντρα και τα περιφρουρούν. Την Κυριακή το μεσημέρι θα μαζευτούν για να φάνε μαζί. Πανηγύρι στην καρδιά της Αθήνας; Γιατί όχι. Και ας ελπίσουμε ότι αυτή τη φορά ο κ. Κακλαμάνης (αν όχι προσωπικά αλλά οπωσδήποτε πολιτικά) δεν θα στείλει τους παρακρατικούς του για να ξυλοφορτώσουν και να κλέψουν τους Κυψελιώτες.


Οικονομικά προϊόντα αποτοξίνωσης της επιδερμίδας του προσώπου που λατρεύουν οι γυναίκες της πόλης / Beauty / Woman TOC\nΟικονομικά προϊόντα αποτοξίνωσης της επιδερμίδας του προσώπου που λατρεύουν οι γυναίκες της πόλης\nΘα δεις το πρόσωπό σου να φωτίζεται, να διώχνει τη θαμπάδα.\n05 Μαρ. 19\nΤο bioten, πιστό στην αποστολή του να προσφέρει το καλύτερο σε κάθε γυναίκα για να αισθάνεται ξεχωριστή, παρουσιάζει τη σειρά Detox. Η νέα σειρά κλείνει το μάτι σε κάθε κορίτσι της πόλης που αναζητά την απόλυτη περιποίηση για την επιδερμίδα του. Οι έντονοι ρυθμοί ζωής της πόλης σου δίνουν ενέργεια και ενισχύουν το δυναμισμό σου, είναι γεγονός. Δεν είναι όλα τόσο ρόδινα όμως: το καυσαέριο, η κίνηση, η ένταση και το άγχος της καθημερινότητας ταλαιπωρούν καθημερινά το δέρμα σου. Αυτό που χρειάζεσαι είναι μια σειρά προϊόντων που θα λειτουργήσει ως ασπίδα προστασίας και θα θωρακίσει την επιδερμίδα σου απέναντι στις επιθέσεις του περιβάλλοντος.\nΗ νέα σειρά κλείνει το μάτι σε κάθε κορίτσι της πόλης που αναζητά την απόλυτη περιποίηση για την επιδερμίδα του.\nΕίσαι έτοιμη να γνωρίσεις τη νέα σειρά bioten Detox και να δώσεις στην επιδερμίδα σου τη φροντίδα που χρειάζεται για να ανταπεξέλθει στη ζωή της πόλης; Συνέχισε να διαβάζεις! Αποτελείται από κρέμα ημέρας και νύχτας, νερό καθαρισμού, gel καθαρισμού και μάσκα προσώπου. Κοινό χαρακτηριστικό τους; Ο ενεργός άνθρακας που δρα σα μαγνήτης και παγιδεύει τους ρύπους εξασφαλίζοντας μια φρέσκια αίσθηση στο δέρμα. Η μοναδική τους σύνθεση περιλαμβάνει επίσης το βραβευμένο και καινοτόμο συστατικό Pollu Block το οποίο δρα σε πολλαπλά επίπεδα για την αναζωογόνηση της επιδερμίδας. Τέλος, η σειρά detox είναι κατάλληλη για όλους τους τύπους δέρματος, δεν περιέχει parabens, paraffin & χρωστικές, ενώ η σύσταση των προϊόντων είναι κατά 80% τουλάχιστον φυσικής προέλευσης. Και, αν και όλα τα προϊόντα της σειράς Detox περιέχουν ενεργό άνθρακα, το gel καθαρισμού και η μάσκα προσώπου θα μετατρέψουν την πρώτη φορά που θα χρησιμοποιήσεις σε αξέχαστη εμπειρία καθώς, πιστά στο κύριο συστατικό τους, είναι μαύρα.\nΤο bioten, πιστό στην αποστολή του να προσφέρει το καλύτερο σε κάθε γυναίκα για να αισθάνεται ξεχωριστή, παρουσιάζει τη σειρά Detox\nΚαι μιας και το κάθε κορίτσι της πόλης είναι δυναμικό, ανεξάρτητο αλλά και fun, το bioten δίνει ένα παιχνιδιάρικο αέρα στην detox καμπάνια δημιουργώντας ένα συναρπαστικό quiz: το “City Girl Quiz”. Μία σειρά cool ερωτήσεων για το τί σου αρέσει να κάνεις στην πόλη, αν σου αρέσει να ανακαλύπτεις τα κρυμμένα της μυστικά ή απλά να απολαμβάνεις τον καφέ σου σε κάποια ηλιόλουστη πλατεία θα αποκαλύψει τη δική σου “City Girl” προσωπικότητα! Boho, romantic ή μήπως urban; Η απάντηση μπορεί να σε ξαφνιάσει! Μείνε συντονισμένη στα κανάλια του bioten για να μην χάσεις την έναρξη του διαγωνισμού. Μπορείς να κερδίσεις ένα ταξίδι στον απόλυτο urban προορισμό, τη Nέα Υόρκη καθώς και πολλά πλούσια δώρα όπως προϊόντα της σειράς detox, μια επαγγελματική φωτογράφιση για να αναδείξεις το city girl που κρύβεις μέσα σου & αποχυμωτές τελευταίας τεχνολογίας για να δημιουργήσεις τα δικά σου Detox smoothies.\nΗ μοναδική τους σύνθεση περιλαμβάνει επίσης το βραβευμένο και καινοτόμο συστατικό Pollu Block το οποίο δρα σε πολλαπλά επίπεδα για την αναζωογόνηση της επιδερμίδας.\nΓια να έρθει ακόμα πιο κοντά σε κάθε κορίτσι της πόλης, το bioten θα δημιουργήσει “Detox corners” σε super market και καταστήματα καλλυντικών και σε καλεί να τα επισκεφθείς, να μάθεις όλα τα νέα by bioten, να παίξεις και να κερδίσεις πλούσια δώρα, on the spot. Παρακολούθησε τα κανάλια του bioten και βρες ποιο είναι το πιο κοντινό σου bioten “Detox Corner”.\nFB |IG |YT\nΚαι μιας και το κάθε κορίτσι της πόλης είναι δυναμικό, ανεξάρτητο αλλά και fun, το bioten δίνει ένα παιχνιδιάρικο αέρα στην detox καμπάνια δημιουργώντας ένα συναρπαστικό quiz: το “City Girl Quiz”.\nbioten, detox, αποτοξίνωση, επιδερμίδα, καλλυντικά, μόλυνση, πρόσωπο


Αεροπορικά εισιτήρια για Sveg | φθηνές πτήσεις | airshop.gr\nΑεροπορικά εισιτήρια για Sveg. Πτήσεις και Δρομολόγια\nΑεροπορικά Εισιτήρια Ευρώπη Σουηδία Sveg\nΑεροπορικά εισιτήρια Sveg\nΒρες φθηνά αεροπορικά εισιτήρια για Sveg, αναζητώντας φθηνές πτήσεις με όλες τις αεροπορικές εταιρείες που πραγματοποιούν πτήσεις προς Sveg. Οι πιο φθηνές πτήσεις για Sveg γρήγορα και απλά στον υπολογιστή σου. Καθημερινά διαπραγματευόμαστε απευθείας, χωρίς ενδιάμεσους, χιλιάδες αεροπορικές τιμές εισιτηρίων, σε όλες τις πτήσεις, με τις ποιο αξιόπιστες αεροπορικές εταιρείες που πραγματοποιούν πτήσεις για Sveg. Εδώ θα βρεις όλες τις low cost αεροπορικές εταιρείες που πραγματοποιούν πτήσεις για Sveg καθώς και τα τακτικά δρομολόγια όλων των αεροπορικών εταιρειών για Sveg με πτήσεις όλη την διάρκεια του χρόνου. Απευθείας πτήσεις για Sveg ή πτήσεις με ενδιάμεσο σταθμό για να βρεις την καλύτερη επιλογή σε αεροπορικά εισιτήρια.\nΗ μηχανή αναζήτησης στο πάνω μέρος της σελίδας θα σε βοηθήσει να βρεις γρήγορα, φθηνά αεροπορικά εισιτήρια για Sveg συμπληρώνοντας την πόλη αναχώρησης και τις ημερομηνίες ταξιδιού σου. Αν είσαι ευέλικτος στις ημερομηνίες ταξιδιού, χρησιμοποίησε την αναζήτηση με τιμές +/- 3 ημέρες για περισσότερες επιλογές. Εναλλακτικά ακολουθούν διάφορα στατιστικά στοιχεία και σύνδεσμοι για αεροπορικά εισιτήρια προς Sveg. Χάρτης, διάγραμμα με διακυμάνσεις τιμών για να βρεις τον φθηνότερο μήνα για ταξίδι προς Sveg, αεροπορικές εταιρείες που πραγματοποιούν πτήσεις για Sveg, ο καιρός που θα συναντήσεις στον προορισμό σου και οι δημοφιλέστερες και φθηνότερες πτήσεις για Sveg.\nΣτόχος μας να μπορείς εύκολα και απλά να βρεις τα φθηνότερα αεροπορικά εισιτήρια για Sveg και με σιγουριά και ασφάλεια να ολοκληρώσεις την κράτησή σου. Η διαδικασία Ξεκινάει και Τελειώνει με μας!\nΠρόγνωση καιρού για Sveg


Σας είχα τάξει οδηγίες για απώλεια βάρους μετά την εγκυμοσύνη και κατά τη διάρκεια του θηλασμού.\nΠαρακάτω λοιπόν θα βρείτε γενικές οδηγίες για να μπείτε σε έναν ποιοτικό διατροφικό πλάνο, χωρίς στερήσεις και υπερβολές. Θυμηθείτε πως ένα σχεδιασμένο πλάνο διατροφής εξατομικεύεται έντονα και πρέπει να καταρτίζεται από επιστήμονα διαιτολόγο- διατροφολόγο.\n1. Καταναλώστε ποικιλία τροφίμων. Όταν τρώμε από όλες τις ομάδες τροφίμων τότε αισθανόμαστε περισσότερο πλήρεις και μειώνονται οι πιθανότητες εμφάνισης ανεπαρκειών. 2. Για πρωτεΐνες, επιλέξτε άπαχο κρέας, πουλερικά χωρίς δέρμα, ψάρια, όσπρια, αυγά, ξηρούς καρπούς και σπόρους. 3. Φάτε τουλάχιστον 3 – 4 μερίδες φρούτων και λαχανικών κάθε ημέρα. Γεμίστε το μισό πιάτο με λαχανικά κατά το μεσημεριανό και το δείπνο και έχετε φρούτα ως ενδιάμεσα σνακ. Για να αισθάνεστε κορεσμό, σε συνδυασμό με τα φρούτα καταναλώστε ξηρούς καρπούς με μέτρο ή γιαούρτι/τυρί. 4. Προτιμήστε ολόκληρα φρούτα και περιορίστε τους χυμούς. 5. Συμπεριλάβετε τρεις μερίδες γαλακτοκομικών καθημερινά με φυσικά προερχόμενα λίγα λιπαρά. Τέτοια είναι τα κατσικίσια γαλακτοκομικά προϊόντα και γενικά όσα προέρχονται από μικρά ζώα. Εάν δεν ανέχεστε το γάλα, δοκιμάστε γάλα χωρίς λακτόζη ή γάλα σόγιας εμπλουτισμένο με ασβέστιο. 6. Επιλέξτε ψωμί ολικής αλέσεως, καστανό ρύζι και ζυμαρικά ολικής αλέσεως. Μην ξεπερνάτε τις 7-8 μερίδες ημερησίως. 7. Χρησιμοποιήστε υγιεινά έλαια, όπως το παρθένο ελαιόλαδο, και περιορίστε το σε μικρές ποσότητες, λόγω του υψηλού θερμιδικού τους περιεχομένου 8. Πίνετε αρκετό νερό. Αποφύγετε τα ζαχαρούχα ποτά και αναψυκτικά για να ξεδιψάσετε. Ενώ θηλάζετε, αυξάνεται η ανάγκη σας για υγρά. Περιορίστε τα ποτά που περιέχουν καφεΐνη - συμπεριλαμβανομένου του καφέ, του τσαγιού και των αναψυκτικών – σε 2 έως 3 φλιτζάνια την ημέρα. 9. Κάντε έξυπνες επιλογές φαγητού με χαμηλή περιεκτικότητα σε «άδειες θερμίδες». Οι κενές θερμίδες βρίσκονται σε τρόφιμα και ποτά με υψηλή περιεκτικότητα σε σάκχαρα ή στερεά λίπη, όπως αναψυκτικά, επιδόρπια, γλυκά, ζύμες, τηγανητά και υψηλά σε λιπαρά κρεατικά.\nΘυμηθείτε πως τα συμπληρώματα βιταμινών, μετάλλων και βοτάνων δεν μπορούν να αντικαταστήσουν μια υγιεινή διατροφή και δεν βοηθούν την απώλεια βάρους. Συζητήστε με το γιατρό ή το διατροφολόγο σας πριν πάρετε οποιοδήποτε συμπλήρωμα.


ΤΟΥΖΛΑΣΠΟΡ - ΜΠΑΣΑΚΣΕΧΙΡ (13/1/21) | ΠΡΟΓΝΩΣΤΙΚΑ - ΣΤΟΙΧΗΜΑ - ΑΝΑΛΥΣΕΙΣ\nΤούζλασπορ – Μπασακσεχίρ\nBaşakşehir Fatih Terim Stadium (17.156)\nΑπόσταση: Πρόκειται για τη φυσική έδρα της Μπασακσεχίρ, 68 χλμ. απ' αυτήν της Τούζλασπορ.\n*Χωρίς «Χ» στα 11 τελευταία ματς (6-0-5)\n*3/4 Under 2,5 ως γηπεδούχος\n*Από 2 γκολ στα 2 τελευταία του Κυπέλλου οι Σαρ, Μπορά\nΤελευταία εκτόςΜπασακσεχίρ: -\n*Προέρχεται από 2 σερί νίκες στο πρωτάθλημα\n*Μετράει 7/8 Over 2,5 (εντός - εκτός συνόρων)\n*0-1-4 φέτος κόντρα σε ομάδες που εδρεύουν στην Πόλη\nΤούζλασπορ: Από τις φετινές εκπλήξεις της Β' κατηγορίας είναι η Τούζλασπορ (εδρεύει σε επαρχία στην ασιατική πλευρά της Κωνσταντινουπόλης), καθώς είναι νεοφώτιστη, αλλά μόνο αυτό δε δείχνει, καθώς αγωνίζεται στα... ίσια με όλους τους αντιπάλους. Στο τελευταίο χρονικά ματς (3 του μηνός) ηττήθηκε εύκολα 3-0 στην Κερασούντα από την Γκιρεσούνσπορ, έχοντας κάκιστη εικόνα στο 2ο ημίχρονο (από το 62' και μετά δέχθηκε τα γκολ). Βρίσκεται πλέον στην 6η θέση (9-3-5 ο απολογισμός της), ενώ στους κύκλους της ομάδας υπάρχει η πίστη πως μπορεί να πάρει μέρος στα πλέι οφ ανόδου. Καθοδηγείται από τον Τανέρ Τασκίν (εργάζεται σταθερά σε ομάδες 2ης ή 3ης κατηγορίας). Από το ρόστερ ξεχωρίζει ο φορ Τουράμ (15/6, με πέρασμα από την ελληνική Σούπερ Λίγκα). Απέκτησε τον Σλοβένο μέσο Ρότμαν (13/0 με Ακίσασπορ, επί μία διετία στην τωρινή αντίπαλο). Εκτός ο γκολκίπερ Χαϊντάρ Γιλμάζ (12 συμμ.), ο κεντρικός αμυντικός Τεκντάλ (9/1) και ο αμ. μέσος Τσεβικέρ (8/0).\nΜπασακσεχίρ: Καλύτερα δείγματα έδειξε στην Άγκυρα (vs Ανκαραγκουτσού) απ' ότι στη νίκη επί της Ερζουρούμσπορ, κατάφερε να φτάσει σε νέα επιτυχία (2-1 τελικό). Βίστσα και Ντεμπά Μπα χρίστηκαν σκόρερ σε πρώτο και δεύτερο ημίχρονο, αντίστοιχα, βέβαια είχε κι άλλες ευκαιρίες για να... καθαρίσει πιο νωρίς. Χρειάστηκαν βέβαια και οι αποκρούσεις του γκολκίπερ Μπαμπατσάν. Δεύτερη σερί επιτυχία στη λίγκα, φτιάχνει και πάλι το κλίμα στα ενδότερα της, αν και βασικός στόχος για την περσινή πρωταθλήτρια είναι να μπει στο γκρουπ με τις ομάδες που θα παλέψουν για τα ευρωπαϊκά εισιτήρια. Πιο δύσκολο το σενάριο του back to back στους τίτλους. Μάλιστα, ο τεχνικός Οκάν Μπουρούκ ζήτησε από τους παίκτες του να δώσουν έμφαση στο Κύπελλο (μονοπάτι για την Ευρώπη). Απέκτησε ως δανεικό τον μπακ Λέο Ντουάρτε (1/0 με Μίλαν). Απέχουν ο γκολκίπερ Γκιουνόκ (10 συμμ.), οι μπακ Μπολινιόλι (6/0), Ζούνιορ Καϊσάρα (5/0) και ο εξτρέμ Τσαντλί (10/1). Λύθηκε το συμβόλαιο του στόπερ Σκρτελ (10/0).\nΣτο «σπίτι» της αγωνίζεται η Μπασακσεχίρ, η οποία αρχίζει να βρίσκει σιγά-σιγά τα πατήματά της (προέρχεται από 2 σερί νίκες). Η Τούζλασπορ δείχνει να μη φοβάται στη Β' κατηγορία, «χτυπάει» στα ίσια όλα τα παιχνίδια. Το να εμπλακεί σε ματς με γρήγορο ρυθμό και πολλά γκολ δεν θα μας κάνει εντύπωση. Παίζουμε Over 2,5.\nΤούζλασπορ - Μπασακσεχίρ


Book review: Από την άκρη του κόσμου -Lisa Kleypas - Bookcity\nΗ Χέιβεν Τράβις μπορεί να δίνει την εικόνα ενός ανέμελου πλουσιοκόριτσου, όμως απέχει πολύ απ’ αυτήν. Έχοντας περάσει όλη της τη ζωή προσπαθώντας να ικανοποιήσει τους γονείς της και να φανεί αντάξια των προσδοκιών τους, θέλει πλέον να είναι ελεύθερη να παίρνει τις δικές της αποφάσεις και να ζει σύμφωνα με τις δικές της επιθυμίες. Ανάμεσα σε αυτές, συμπεριλαμβάνεται κι ένας άντρας που δεν πληροί τα κριτήρια του αυστηρού πατέρα της. Όμως η Χέιβεν είναι αποφασισμένη να κάνει επιτέλους την επανάστασή της – ακόμα κι αν αυτό σημαίνει πως θα έρθει σε οριστική ρήξη με την οικογένειά της.\nΟ Χάρντι Κέιτς έχει σίγουρα διασχίσει πολλά χιλιόμετρα -κυριολεκτικά και μεταφορικά- από την εποχή που ζούσε σε ένα πάρκο τροχόσπιτων μιας μικρής πόλης του Τέξας. Έχοντας ξεκινήσει ουσιαστικά από το μηδέν, δουλεύοντας για χρόνια στις πλατφόρμες πετρελαίου, είναι πλέον ένας υπολογίσιμος επιχειρηματίας, με σεβαστή περιουσία και ισχυρές φιλοδοξίες. Η άνοδός του βέβαια τον έχει κάνει να αποκτήσει κατά καιρούς διάφορους εχθρούς· και ένας απ’ αυτούς είναι η οικογένεια Τράβις.\nΗ πρώτη συνάντηση της Χέιβεν και του Χάρντι σημαδεύτηκε από μια μικρή παρεξήγηση και ήταν… ιδιαιτέρως φλογερή! Δύο χρόνια αργότερα, οι δρόμοι τους θα συναντηθούν ξανά. Πλέον, ο Χάρντι έχει καταφέρει να εδραιώσει περισσότερο τη θέση του στον κόσμο της πετρελαιοβιομηχανίας, ενώ η Χέιβεν έχει βγει από έναν επώδυνο γάμο, γεμάτο ψυχολογικά και σωματικά τραύματα. Το τελευταίο που ψάχνει είναι για μια νέα σχέση. Και πόσο μάλλον με έναν άντρα σαν τον Χάρντι. Φαίνεται όμως πως εκείνη η παλιά σπίθα ανάμεσά τους δεν έσβησε ποτέ και η αμοιβαία έλξη είναι κάτι που δεν μπορούν να πολεμήσουν, όσο κι αν προσπαθούν. Ίσως, τελικά, οι δυο τους βρουν ο ένας στον άλλον αυτό που θα μπορούσε να καλμάρει τους παλιούς εφιάλτες και να τους βοηθήσει να κάνουν μια νέα αρχή, αφήνοντας το παρελθόν πίσω τους. Αρκεί να το τολμήσουν…\nΤο βιβλίο αυτό δεν είναι το κλασικό ρομαντικό παραμύθι. Είναι μια ιστορία για την εσωτερική δύναμη του ανθρώπου και το πώς αυτή μπορεί να νικήσει τελικά ακόμα και τις πιο εφιαλτικές εμπειρίες που μπορεί να έχει ζήσει. Καταπιάνεται με ένα θέμα-ταμπού για την κοινωνία, αλλά που -δυστυχώς- συμβαίνει παντού γύρω μας: την ενδοοικογενειακή βία, σε μία από τις χειρότερες μορφές της. Ο γάμος της Χέιβεν, σε αντίθεση με το όνομά της, δεν αποδείχτηκε καταφύγιο, ούτε ένα ασφαλές μέρος για εκείνη. Αντίθετα, υπήρξε η πιο δύσκολη και εφιαλτική περίοδος της ζωής της. Από μια νέα, γεμάτη αυτοπεποίθηση γυναίκα, τη μετέτρεψε σε ένα άβουλο πλάσμα, που αμφιβάλλει για την κάθε κίνησή της, φοβάται να εκφράσει τα αισθήματα και τις σκέψεις της και δεν διστάζει να παίρνει το φταίξιμο πάνω της, προκειμένου να μην προκαλεί την οργή του δυνάστη-συζύγου της. Οι περιγραφές σοκάρουν, όμως πολλές γυναίκες θα αναγνωρίσουν στο πρόσωπό της τον εαυτό τους, μια φίλη, ένα μέλος της οικογένειάς τους. Δυστυχώς, οι όμοιοι του άντρα της δεν θα αναγνωρίσουν στο δικό του πρόσωπο το τέρας που θα έπρεπε να τους δείχνει και ο καθρέφτης τους.\nΗ Χέιβεν, λοιπόν, οφείλει να βρει τη δύναμη να ξεφύγει από τον άνθρωπο που την κακοποιεί. Και το κάνει. Και προσπαθεί να ξανασταθεί στα πόδια της, να βρει τον εαυτό της, να κάνει μια καινούρια αρχή. Και νιώθει ότι ο Χάρντι είναι επικίνδυνος για εκείνη, αλλά ταυτόχρονα πως μπορεί να είναι ο άντρας που θα τη στηρίξει, θα τη σώσει, θα την κάνει να πιστέψει ξανά στην αγάπη.\nΟ Χάρντι και η Χέιβεν προέρχονται από δύο άκρως διαφορετικούς κόσμους: εκείνη από την ανώτερη τάξη του Τέξας, μεγαλωμένη χωρίς να της λείπει κανένα υλικό αγαθό και μέσα σε μια οικογένεια όπου ένιωθε αγάπη και ασφάλεια· εκείνος από μια μικρή πόλη χωρίς μέλλον, μεγαλωμένος σε ένα τροχόσπιτο, με στερήσεις και παλεύοντας συνεχώς για να επιβιώσει και να προστατέψει τη μητέρα και τα αδέλφια του από τις κάθε είδους κακοτοπιές. Το επίθετο εκείνης είναι αρκετό για να ανοίξουν διάπλατα όλες οι πόρτες· το δικό του δεν σημαίνει απολύτως τίποτα σ’ έναν κόσμο που κυριαρχείται από το χρήμα, τη δύναμη και τη φήμη, και θα πρέπει να κερδίσει με κόπο και αγώνα κάθε σπιθαμή του χώρου που δικαιούται σ’ αυτόν.\nΚι όμως, αυτά που τους ενώνουν είναι περισσότερα απ’ όσα τους χωρίζουν. Οι δυο τους μοιάζουν πολύ· είναι χαρακτήρες πέρα για πέρα ανθρώπινοι και γι’ αυτό και πολύ αληθινοί. Έχουν βιώσει επίπονες εμπειρίες, κουβαλούν μέσα τους κρυφούς εφιάλτες, παλεύουν για να μην κυλιστούν ξανά στο σκοτάδια τους. Αμφιβάλλουν, φοβούνται, διστάζουν, λυγίζουν. Όμως βρίσκουν τη δύναμη να σφίξουν τα δόντια και να συνεχίσουν. Και όταν ξανασυναντιούνται, οι ψυχές τους αναγνωρίζουν η μία στην άλλη πληγές που δεν έχουν επουλωθεί ακόμα εντελώς και καταλαβαίνουν πως αυτοί οι δυο άνθρωποι μπορούν να βοηθήσουν ο ένας τον άλλον να το καταφέρει επιτέλους.\nΤο «Από την άκρη του κόσμου» είναι ένα σκληρό, αλλά αγαπησιάρικο βιβλίο. Μια ιστορία αγάπης που δεν χτίζεται στα σύννεφα αλλά στη γη, με συνεχή μόχθο, αμοιβαία προσπάθεια και υποχωρήσεις. Μια ιστορία ρεαλιστική, που ανθίζει μέσα από τις δυσκολίες, με ήρωες δύο ανθρώπους σαν εμάς. Μια ιστορία που αξίζει τον αναγνωστικό χρόνο μας και μια θέση στο ράφι μας.


ΛΕΙΤΟΥΡΓΙΑ ΧΩΡΙΣ ΜΕΤΡΑ – ΣΥΛΛΟΓΟΣ ΕΚΠΑΙΔΕΥΤΙΚΩΝ Π.Ε. "Γ. ΣΕΦΕΡΗΣ"\nΕτικέτα: ΛΕΙΤΟΥΡΓΙΑ ΧΩΡΙΣ ΜΕΤΡΑ\nΝα μην επιτρέψουμε να μπει σε κίνδυνο κανένας μαθητής και εκπαιδευτικός! \nΣυνάδελφοι ενημερώνουμε άμεσα το Δ.Σ. για την κατάσταση σε κάθε σχολείο!!\nΣυντάκτης Σύλλογος εκπαιδευτικών Π.Ε. Γ. ΣεφέρηςΔημοσιεύτηκε την 09/01/2022 22/03/2022 Κατηγορίες Αποφάσεις Δ.Σ. και Γ.Σ., Άρθρα πρώτης σελίδαςΕτικέτες ΑΝΟΙΓΜΑ ΣΧΟΛΕΙΩΝ, ΔΙΑΝΟΜΗ ΤΕΣΤ, ΕΛΛΕΙΨΕΙΣ SELF TEST, ΕΥΘΥΝΗ ΥΠΟΥΡΓΕΙΟΥ ΠΑΙΔΕΙΑΣ, ΛΕΙΤΟΥΡΓΙΑ ΧΩΡΙΣ ΜΕΤΡΑΑφήστε το σχόλιό σας στο Μπαίνουμε μπροστά και υπερασπιζόμαστε την υγεία των εκπαιδευτικών και των μαθητών!


Ο Κάνιε Γουέστ παραδέχθηκε την ήττα του στις εκλογές των ΗΠΑ- Στόχος το 2024\nΟ Κάνιε Γουέστ παραδέχτηκε με ένα tweet την ήττα του στις προεδρικές εκλογές του 2020, αφήνοντας να εννοηθεί ότι δεν το βάζει κάτω και θα διεκδικήσει ξανά να εκλεγεί το 2024. Η υποψηφιότητα του 43χρονου ράπερ είχε συζητηθεί πολύ, με την Τζένιφερ Άνιστον, μεταξύ άλλων, να δηλώνει «Δεν είναι αστείο να ψηφίζεις τον Κάνιε. Σοβαρευτείτε».\nΗ ανάρτηση της... ήττας έγινε τα ξημερώματα της Τετάρτης στο Twitter με μια φωτογραφία που δείχνει το Κάνιε να στέκεται προφίλ μπροστά σε έναν χάρτη με τα αποτελέσματα, συνοδευόμενη με την slang έκφραση «welp» που δηλώνει απογοήτευση για το αποτέλεσμα. Μαζί και το μήνυμα «Kanye 2024».\nWELP KANYE 2024 ? pic.twitter.com/tJOZcxdArb — ye (@kanyewest) November 4, 2020\nΟ Κάνιε, που δεν έχει κρύψει τον θαυμασμό και την εκτίμηση που τρέφει στο πρόσωπο του Ντόναλντ Τραμπ, αποφάσισε να κυνηγήσει την... εξουσία εν μέσω φημών για επιδείνωση των ψυχολογικών προβλημάτων που αντιμετωπίζει με τη διπολική διαταραχή. Ο Κάνιε εμφανίστηκε στο ψηφοδέλτιο σε 12 πολιτείες.\nΣύμφωνα με τη New York Post, o δημοφιλής ράπερ πήρε 6.000 ψήφους στο Κολοράντο, πολιτεία που πήγε στον Μπάιντεν. Στο Βερμόντ, που επίσης «πήγε» στον Μπάιντεν πήρε πάνω από 1.200 ψήφους. Στο Άρκανσας, 3.979 ψήφους, ενώ πάνω από 6.200 άτομα τον ψήφισαν για πρόεδρο στο Κεντάκι και άλλοι τόσοι στη Μινεσότα. Όσο για την πολιτεία που τον στήριξε όσο καμία άλλη, αυτή είναι το Τενεσί, όπου ο Κάνιε κέρδισε 10.188 ψήφους!\nΟ Κάνιε πάντως δήλωσε ότι ψήφισε τον εαυτό του, ενώ πριν από λίγο καιρό είχε ισχυριστεί ότι ο Θεός του είπε ότι τον θέλει για πρόεδρο.\nΟ ράπερ είχε δηλώσει στο Forbes πως ασθένησε τον Φεβρουάριο με Covid-19 και πως θα ήταν καχύποπτος με οποιαδήποτε εμβόλια αναπτυχθούν για την πρόληψη του κορονοϊού. Επαναλαμβάνοντας εσφαλμένες θεωρίες που συνδέουν τα εμβόλια με διαταραχές στην ανάπτυξη των παιδιών, είχε δηλώσει: «Όταν λένε πως ο τρόπος για να αντιμετωπισθεί η Covid είναι ένα εμβόλιο, είμαι εξαιρετικά επιφυλακτικός». «Αυτό είναι το σημάδι του θηρίου. Θέλουν να βάλουν "τσιπάκια" μέσα μας, θέλουν να κάνουν κάθε είδους πράγματα, για να μας κάνουν να μην μπορούμε να περάσουμε τις πύλες του παράδεισου», πρόσθεσε. Τίποτα από αυτά δεν θα κληθεί να υπηρετήσει στην πράξη καθώς (ευτυχώς!) δεν πήρε ικανό αριθμό ψήφων.\nTAGS : Μουσική Νέα Celebs Πολιτική Kanye West ΗΠΑ


VW T-Track: Το Taigun που δεν έγινε ποτέ!\nΜπορεί το Taigun Concept να μην έφτασε ποτέ στη γραμμή της παραγωγής καθώς το είδαμε μόνο ως πρωτότυπο το 2014 (φωτό), όμως η Volkswagen το επαναφέρει, με νέο όμως όνομα!\nΤι θα πράξει η VW με το νέο Tiguan;\nΣτη Volkswagen σαφώς και δεν θα μείνουν με σταυρωμένα τα χέρια, παρατηρώντας τους ανταγωνιστές τους να λανσάρουν ο ένας μετά τον άλλον τα δικά τους μικρά SUV. Άλλωστε η γερμανική μάρκα συχνά καθορίζει τις εξελίξεις και δεν τις ακολουθεί απλά.\nΜε χιλιάρη κινητήρα το μικρό SUV της VW\nΟλοταχώς προς την παραγωγή οδεύει το μικρό SUV της VW. Το Taigun είναι ένα SUV με μήκος μόλις 3,86 m, με χώρους για τέσσερις επιβάτες και μεταξόνιο 2,47 m. Το πλάτος του πρωτότυπου μοντέλου είναι 1,73 m και το ύψος 1,57 m.


Οικοσελίδα > Lifestyle > Περιπλανήσεις > To Νissi Beach η τρίτη δημοφιλέστερη και πολυφωτογραφημένη στο Instagram\nΗ παραλία Νissi Beach της Αγίας Νάπας κατέλαβε την τρίτη θέση στην κατάταξη των δημοφιλέστερων και πολυφωτογραφημένων παραλιών του Instagram.\nΣε ανακοίνωση του Δήμου Αγίας Νάπας αναφέρεται ότι «με 124.910 φωτογραφίες, η παραλία του Νissi Beach κατετάγη πρόσφατα, στην 3η θέση ως η πιο δημοφιλέστερη και πολυφωτογραφημένη παραλία του instagram, σύμφωνα με πρόσφατη έρευνα που έχει κάνει ο γνωστός ιστότοπος Globehunters. Στις πρώτες εξήντα θέσεις φιγουράρουν τρεις ακόμη παραλίες της επαρχίας Αμμοχώστου – το Fig Tree Bay στην 20η θέση, ο Κόννος στην 40η και η Μακρόνησος στην 53η θέση».\nΣύμφωνα με την ανακοίνωση, «ο Πρόεδρος της Εταιρείας Τουριστικής Ανάπτυξης και Προβολής της Επαρχίας Αμμοχώστου, Δήμαρχος Αγίας Νάπας Γιάννης Καρούσος εξέφρασε την ικανοποίησή του για το γεγονός ότι για μία ακόμη φορά παραλίες της Επαρχίας Αμμοχώστου έχουν διακριθεί.\nH διάκριση αυτή έχει την ιδιαίτερη σημασία της γιατί αποδεικνύεται πως όντως οι παραλίες μας είναι δημοφιλείς και στο γνωστό Μέσο Κοινωνικής Δικτύωσης Instagram», αναφέρεται.


προσφορά ανίκητη στοκ εικόνες. εικόνα από ώθηση, συμβιβασμός - 13185202\nστοχεύοντας buisinessman να πείσει συνεργαστείτε περίστροφο στη γυναίκα\nΑνίκητες τιμές στα γαλλικά ΑΝΊΚΗΤΗ ΤΙΜΗ! ΑΝΊΚΗΤΕΣ ΔΙΑΠΡΑΓΜΑΤΕΥΣΕΙΣ! ΑΝΊΚΗΤΕΣ ΠΡΟΣΦΟΡΕΣ! ΑΝΊΚΗΤΕΣ ΤΙΜΕΣ! Καλύτερη σφραγίδα προσφοράς Ανίκητη σφραγίδα διαπραγματεύσεων Ανίκητη σφραγίδα διαπραγματεύσεων Ανίκητη σφραγίδα διαπραγματεύσεων\nγραμματέας αντίκτυπου επ άνθρωποι γραφείων που χαμ& προσφορά ανίκητη επιχειρηματίας που τραβά υπολογιστής γραφείου &pi προσχωρήστε στην ομάδα μα&si Επιχειρηματίες στο χαμόγελο γραφείων διαθέσιμες πληροφορίε&sigmaf tidbit πληροφοριών


Πεζοπορία στο Εθνικό Πάρκο Βόρειας Πίνδου • EpirusPost • Ειδήσεις, Ιωάννινα, Άρτα, Πρέβεζα, Θεσπρωτία\nΟ Φορέας Διαχείρισης Εθνικών Δρυμών Βίκου – Αώου και Πίνδου, με αφορμή τον εορτασμό της Παγκόσμιας Ημέρας Περιβάλλοντος, διοργανώνει για όγδοη συνεχή χρονιά, την Κυριακή 18 Ιουνίου 2017,πεζοπορία στο Εθνικό Πάρκο Βόρειας Πίνδου.\nΗ διαδρομή που θα πραγματοποιηθεί με την συνοδεία και ξενάγηση του προσωπικού του Φορέα Διαχείρισης θα ξεκινήσει στις 9.30π.μ. από την διασταύρωση Μακρίνου μετά τον οικισμό του Σκαμνελίου και θα καταλήξει στην Σαρακατσάνικη Στάνη, στο Γυφτόκαμπο.\nΈχει συνολικό μήκος περίπου 4,5χιλιόμετρα και διάρκεια δυόμιση περίπου ώρες, χωρίς ιδιαίτερο βαθμό δυσκολίας ενώ είναι κατάλληλη και για παιδιά 6 ετών και άνω.\nΓια την συμμετοχή στην πεζοπορία είναι απαραίτητη η δήλωση συμμετοχής στα τηλέφωνα του Φορέα Διαχείρισης 26530 22245, 22241 και 22806 έως και τη Παρασκευή 16/06/2017 από τις 9.00π.μ. έως τις 15.30π.μ. ή στο email: [email protected]\nΕπίσης για την δωρεάν μεταφορά των συμμετεχόντων από και προς την πόλη των Ιωαννίνων, ο Φορέας Διαχείρισης θα διαθέσει ένα λεωφορείο (49 θέσεων) το οποίο θα αναχωρήσει από την Κεντρική Πλατεία των Ιωαννίνων. Στις δηλώσεις συμμετοχής για την μετακίνηση με το λεωφορείο θα τηρηθεί σειρά προτεραιότητας καθώς ο αριθμός των θέσεων είναι περιορισμένος.\nΈντονες ανησυχίες για το παζάρι


Τι να κάνω αν έχω αλλεργία σε κάποιο κόσμημα; - BORO από την ΑΝΝΑ ΔΡΟΥΖΑ - boro.gr\nΑρχική/Υγεία/Η Υγεία μου/Αλλεργιολογία/Τι να κάνω αν έχω αλλεργία σε κάποιο κόσμημα;\n"Φόρεσα μια χρυσή αλυσίδα και μόλις την έβγαλα είχα γεμίσει με πολλά μικρά κόκκινα εξανθήματα στο στήθος μου. Έβαλα μόνη μου την αλοιφή fusicort. Υπάρχει περίπτωση να έχω αλλεργία? Πρέπει να κάνω κάτι?"\nΤι να κάνω αν έχω αλλεργία σε κάποιο κόσμημα;\nJanuary 7, 2014\tΑλλεργιολογία\nΤην απάντηση μας έδωσε ο κύριος Δημήτρης Καπετανάκης, Δερματολόγος-Αφροδισιολόγος:\nΜε την περιγραφή απ’ότι μπορώ να συμπεράνω πρόκειται για κάποια αλλεργική αντίδραση από την αλυσίδα. Μπορεί να μην είναι καθαρό χρυσό 24 καρατίων, αλλά λογικά έχει μια πρόσμιξη και από νικέλιο. Οπότε το πιθανότερο είναι να υπάρχει αλλεργία στο νικέλιο. Αυτό σημαίνει πως καλό θα ήταν να το ελέγξετε με κάποιο αλλεργικό τεστ, αν όντως έχετε αλλεργία σε κάποιο τέτοιο υλικό. Αν ισχύει κάτι τέτοιο, μια αλοιφή με κορτιζόνη είναι κατάλληλη για αυτήν την περίπτωση.


Ο απολογισμός του Καρναβαλικού Οργανισμού για το Πατρινό Καρναβάλι 2018! | Patras Events\n26 Φεβ 2018 Mon, 26 Feb 2018 20:27:00 +0200 20:27 Patras Events\nΟ Νίκος Χρυσοβιτσάνος μιλάει στο patrasevents.gr\nΕπιτυχημένη ήταν η διοργάνωση του φετινού Πατρινού Καρναβαλιού, με την Πάτρα να «βουλιάζει» από τον κόσμο που συμμετείχε στις εκδηλώσεις που έγιναν.\nΑυτό τουλάχιστον υποστηρίζουν στον Καρναβαλικό Οργανισμό που προσπάθησε να διοργανώσει και αυτή την χρονιά ένα καρναβάλι κάτω από δύσκολες συνθήκες, μέσα σε ένα σύντομο χρονικό διάστημα.\n«Το μεγάλο στοίχημα για μας ήταν να μην πάει καμία εκδήλωση του Πατρινού Καρναβαλιού πίσω και να δώσουμε το ερέθισμα στον κόσμο να συμμετέχει σε αυτές» τονίζει στο patrasevents.gr, ο πρόεδρος του Καρναβαλικού Οργανισμού, Νίκος Χρυσοβιτσάνος.\n«Πιστεύω ότι το καταφέραμε αφού σε αυτό το διάστημα των τεσσάρων εβδομάδων είχαμε αρκετές εκδηλώσεις κάθε εβδομάδα, ενώ ο κόσμος ακολούθησε το καρναβάλι και ήταν κοντά του».\nΣε ότι αφορά τα όσα ειπώθηκαν για καρναβαλοφτώχεια στα άρματα του Δήμου, ο Νίκος Χρυσοβιτσάνος υποστηρίζει ότι στο Καρναβαλικό Συνεργείο προσπάθησαν με αυτό το έμψυχο δυναμικό που υπάρχει να κάνουν πράγματα, την στιγμή που ήδη έχει ξεκινήσει ένα project για την διακόσμηση των κοινόχρηστων χώρων της Πάτρας.\nΗ Χριστουγεννιάτικη Φάτνη, τα όσα φτιάχτηκαν στην πλατεία Τριών Συμμάχων ήταν αποτέλεσμα της δουλειάς του Καρναβαλικού Συνεργείου, ενώ δημιουργίες και κατασκευές θα τοποθετηθούν σύντομα στο Νότιο Πάρκο αλλά και στην Πλαζ.\nΣτο θέμα του Κρυμμένου Θησαυρού ο Καρναβαλικός Οργανισμός και η Κοινωφελής Επιχείρηση Πατρινό Καρναβάλι θα προσπαθήσει μέσα στους μήνες που ακολουθούν να έρθει σε επαφή με τα πληρώματα και τους καρναβαλιστές.\nΝα σημειωθεί ότι ο προϋπολογισμός του φετινού Πατρινού Καρναβαλιού κυμάνθηκε στα ίδια επίπεδα με τα προηγούμενα χρόνια, φτάνοντας στο σύνολό του σε ένα ποσό μεταξύ 250.000 - 270.000 ευρώ. Το ακριβές ποσό που δαπανήθηκε θα ανακοινωθεί μέσα στο επόμενο διάστημα.\n«Γαλλική διαφήμιση» για το Καρναβάλι της Πάτρας! (video)\nΠάτρα: Ένταση και φωνές στο τέλος σε καρναβαλικό πάρτι


Γραμμή αποστολής SOFRANA\nΓια πάνω από σαράντα χρόνια, η εταιρεία μας έχει αναλάβει έναν πρωτοποριακό ρόλο στη ναυτιλία σε ολόκληρη την περιοχή της Αυστραλασίας και της περιοχής του Νότιου Ειρηνικού, καθιστώντας μία από τις πιο αξιόπιστες περιφερειακές διεθνείς ναυτιλιακές γραμμές.\nΗ δέσμευσή μας στην ποιοτική εξυπηρέτηση των πελατών μας επέτρεψε να δημιουργήσουμε πιστές σχέσεις με ένα ευρύ φάσμα μεγάλων, μεσαίων και μικρών επιχειρήσεων, ενώ παράλληλα θα εξυπηρετούμε προσωπικούς και "απλό" πελάτες ναυτιλίας.\nΑπό το 1968 συνδέουμε τη Νέα Ζηλανδία και την Αυστραλία με διάφορες χώρες του Νοτίου Ειρηνικού, όπως η Παπούα Νέα Γουινέα, τα Νησιά Σολομώντα, η Νέα Καληδονία, το Βανουάτου, το Βαλένι, το Φουτούνα, η Σαμόα, η Τόνγκα, η Αμερικανική Σαμόα και πολλά άλλα. Ακολουθεί μια παρουσίαση των διαφόρων συναλλαγών που καλύπτουμε, με τα σχετικά πλοία, τους λιμένες και τις συχνότητες.\nΙστορικά, η εταιρεία ξεκίνησε το 1968 με το MS Moana ναυλώθηκε στη γαλλική κυβέρνηση για να εξυπηρετήσει τα νησιά Wallis & Futuna από τη Νέα Καληδονία, μέσω των Φίτζι και των Νέων Εβρίνων (Βανουάτου). Ως εκ τούτου, το λογότυπό μας ενσωματώνει το σταυρό Wallis & Futuna, ένα πολύ γνωστό αναγνωριστικό των υπηρεσιών της Sofrana στην περιοχή.\nΜε τα χρόνια, αυτή η μικρή ναυτιλιακή επιχείρηση έχει εξελιχθεί σε μια ισχυρή και διαφοροποιημένη ομάδα. Το δομικό σκέλος του ομίλου Sofrana είναι η Sofrana Unilines (NZ) Ltd, μια νομική οντότητα που είναι εγγεγραμμένη και διαχειρίζεται στο Auckland της Νέας Ζηλανδίας.\nΜέσω της ναυτιλίας και άλλων συμπληρωματικών δραστηριοτήτων, η ομάδα είναι καθιερωμένη σε έξι χώρες στην περιοχή του Νότιου Ειρηνικού, όπως η Νέα Καληδονία, η Νέα Ζηλανδία, η Αυστραλία, το Βανουάτου, η Γαλλική Πολυνησία, η Wallis & Futuna. Επιπλέον, οι ναυτικές δραστηριότητες επιτρέπουν στη σημαία Sofrana να πετάξει στην Παπούα Νέα Γουινέα, στις Νήσους Σολομώντος, στην Τόνγκα, στη Σαμόα και στην αμερικανική Σαμόα.\nΕκτός από τη ναυτιλιακή ναυτιλία, η ομάδα μας ασχολείται με εδαφική εφοδιαστική (πρακτορείο, φορτοεκφόρτωση, αποστολή εμπορευμάτων), εμπορία και διανομή, αλιεία (αλιεία και επεξεργασία εργοστασίων). Περισσότεροι από 400 εργαζόμενοι απασχολούνται απευθείας από τον όμιλο Sofrana.


Αυτόχθονες Έλληνες: ΟΜΙΛΟΥΜΕ ΟΜΗΡΙΚΑ...\n«Από την εποχή που μίλησε ο Όμηρος ώς τα σήμερα, μιλούμε, ανασαίνουμε και τραγουδούμε με την ίδια γλώσσα».\nΑπό την Νία Θεοφανίδου.\nΗ γνώση των εννοιών των λέξεων θα μας βοηθήσει να καταλάβουμε ότι μιλάμε τη γλώσσα της ομηρικής ποίησης, μια γλώσσα που δεν ανακάλυψε ο Όμηροςαλλά προϋπήρχε πολλές χιλιετηρίδες πριν από αυτόν.\nΣκοπός μας είναι να ανακαλύψουμε τις έννοιες των λέξεων για να μπορέσουμε να επικοινωνήσουμε καλύτερα. Παλαιότερα όταν έλεγαν μια λέξη καταλάβαιναν όλοι το ίδιο. π.χ για τη λέξη αρετήήξεραν ότι είναι η μεσότητα ανάμεσα σε δύο υπερβολές. Σήμερα ο καθένας για την ίδια λέξη εννοεί και κάτι διαφορετικό.\nΠηγές: Απολλώνιου Σοφιστού, Λεξικόν κατά στοιχείον Ιλιάδος και Οδύσσειας, Εκδόσεις Ηλιοδρόμιο.\nΑναρτήθηκε από ΙΦΙΓΕΝΕΙΑ στις 11:46 π.μ. Ετικέτες ΕΛΛΗΝΙΚΗ ΓΛΏΣΣΑ , ΟΜΗΡΟΣ


GNTM - Highlights: Η Beyonce που τρέλανε τους κριτές και εκείνη που έκανε τον Μπράτη να «λυγίσει»! - News - Youweekly\nNews 10.09.2019 07:16\nΌλα τα Highlights από το GNTM και σήμερα από το Youweekly.gr! Η Beyonce που τρέλανε τους κριτές και εκείνη που έκανε τον Μπράτη να «λυγίσει»!\nΤι της έκανε και αναγκάστηκε να τραβήξει τα μαλλιά της;\nGNTM: Ο απίστευτος λόγος που της είπε "όχι" ο Σκουλός! (Βίντεο)\nΟ Δημήτρης Σκουλός είπε "όχι" στην Μαρτίνα για έναν απίστευτο λόγο, που προκάλεσε την αντίδραση των άλλων κριτών του GNTM!\nΗ 19χρονη Κρητικιά... Beyonce συγκίνησε στο GNTM με το πρόβλημα υγείας που αντιμετωπίζει, καθώς χρειάζεται μεταγγίσεις αίματος!\nΠάντως εντυπωσίασε τους κριτές με την παρουσία της!\nΗ Μαρία Ασημάκη με καταγωγή από την Κρήτη και τη Νιγηρία έκλεψε τις εντυπώσεις στο GNTM!\nΜάλιστα συγκίνησε και με το πρόβλημα υγείας που αντιμετωπίζει, καθώς χρειάζεται μεταγγίσεις αίματος κάθε 14 ημέρες!\n«Είμαι πάσχων μικροδρεπανοκυτταρικής αναιμίας και κάνω κάποιες μεταγγίσεις κάθε 14 ημέρες», δήλωσε!\nΗ Κατερίνα Κικίλια ανέβηκε με το αγόρι της στην πασαρέλα του GNTM, κάνοντας τη διαφορά εντυπωσιάζοντας τους κριτές!\nΦοιτήτρια της Γυμναστικής Ακαδημίας και κέρδισε την επιτροπή!\nΗ Κατερίνα Κικίλια έκανε τη διαφορά με το... αγόρι της, καθώς ανέβηκε μαζί με τον Αλέξανδρο στην πασαρέλα!


Δύο μεγάλα συλλαλητήρια που μπήκαν στα χρονικά του Βορειοηπειρωτικού Ελληνισμού\nΉταν οι κάτοικοι της Εθνικής Ελληνικής Μειονότητας, οι αποκαλούμενοι «μειονοτικοί» του δικτατορικού κομμουνιστικού συστήματος, οι απόγονοι του Κλεισθένη, ιδρυτή της Δημοκρατίας και του Περικλή με τον χρυσό αιώνα Δημοκρατίας, που ένιωθαν μέσα τους τι θα πει Ελευθερία και Δημοκρατία, που ξεσηκώθηκαν στις 12 Δεκεμβρίου 1990 και όρμησαν στους δρόμους, ως ένας γιγάντειος ορμητικός χείμαρρος, διότι τους καταπάτησαν αυτά τα ιδανικά: την ελευθερία και την δημοκρατία, δολοφονώντας εν ψυχρώ τέσσερα παλικάρια τους, τέσσερις λεβέντες, που το «αμάρτημά» τους ήταν που ζητούσαν αυτά τα ιδανικά, την Ελευθερία και την Δημοκρατία σε μια άλλη χώρα, στην δική τους Πατρίδα, αφού στην μητριά τους καταπατούνταν και δολοφονούνταν βάναυσα.\nΈνα συλλαλητήριο που ταρακούνησε τα γερά, μέχρι τότε, θεμέλια του αθεϊστικού, άγριου, δικτατορικού συστήματος, που κυβέρνησε τη χώρα για περισσότερες από τέσσερις δεκαετίες, φυλακίζοντας και θανατώνοντας την Ελευθερία και την Δημοκρατία.\nΈνα συλλαλητήριο που συντέλεσε κι αυτό στην επιτάχυνση τη κατάρρευσης των ηλεκτροφόρων συρματοπλεγμάτων και στην αναγέννηση των ιδανικών αυτών και μπήκε στην Ιστορία ως συλλαλητήριο κατά της δικτατορίας και του κομμουνισμού.\nΛίγους μήνες αργότερα, στις 13 Οκτωβρίου 1991, που το δημοκρατικό κράτος μόλις είχε ανασάνει, και που ο κόκκινος δράκος βρυχιόνταν ακόμα, ένα άλλο μεγάλο συλλαλητήριο λαμβάνει χώρα στην πόλη των Αγίων Σαράντα. Οι Έλληνες της πόλης και των γύρω χωριών, γονείς, μαθητές, εκπαιδευτικοί, διανοούμενοι, απλά μέλη της Ομόνοιας. Άνω των χιλίων ατόμων. Στο κέντρο της πόλης. Μιλούσαν ελληνικά, Διαμαρτύρονταν στη γλώσσα της. Και η διαμαρτυρία είχε να κάνει με την γλώσσα τους. Άνοιγμα ελληνικών σχολείων στην πόλη των Αγίων Σαράντα, Δέλβινο, Αργυρόκαστρο και στις κοινότητες με μεικτό πληθυσμό.\nΔιοργανωτές οι: Βαγγέλης Παπαχρήστος, Βασίλης Τσιάκος, Ειρήνη Τρίχα, Δημήτρης Γιώτης, Δημήτρης Τούλιος, Γιώργος Αναγνώστης, Βασίλης Κολιός, Ηλίας Σπύρος και Χρήστος Τούρλας, (βάση του εγγράφου για άδεια που στάλθηκε στην αστυνομία). Με συνθήματα στην ελληνική γλώσσα: «Θέλουμε ελληνικά σχολεία», «Ζήτω η Δημοκρατία», «Ζήτω η Ομόνοια», «Κύριε Αλία, ελληνικά σχολεία» κ.ά.\nΜε κύριον ομιλητή τον Βαγγέλη Παπαχρήστο και που εκφώνησαν λόγο ο βουλευτής Θωμάς Μήτσος, ο Πέτρος Μπερέτης, ο Αθανάσιος Παπαθανασίου. Ο δάσκαλος Ηλίας Σπύρος διάβασε το υπόμνημα που στάλθηκε προς την Αλβανική Βουλή, με τα αιτήματα:\n- Αρχίζοντας απ' αυτή τη σχολική χρονιά ν' ανοίξουν ελληνικά σχολεία στους Αγ. Σαράντα, Δέλβινο, Μετόχι, ΜΤΣ, Μπίστριτσα, Εξαμίλια και Στιάρι.\n- Σταδιακά ν' ανοίξουν ελληνικά σχολεία και στις άλλες επαρχίες, όπου συμπληρώνεται ο αριθμός των μαθητών, ακόμα και μεσαία ελληνικά σχολεία στο χώρο της ΕΕΜ.\n- Αρχίζοντας απ' αυτή τη χρονιά όλα τα μαθήματα να διδάσκονται ελληνικά αρχίζοντας από την 5η τάξη, γι’ αυτό η κυβέρνηση να εξασφαλίσει τα βιβλία.\n- Χωρίς αργοπορία να τραβηχτούν όλα τα κείμενα της δικτατορίας.\n- Αν δεν συμπληρωθούν αυτά τα αιτήματα θα μποϋκοτάρουμε το μάθημα. Δεν εξαιρείται και η απεργία πείνας.\nΑυτά είναι δύο μεγάλα συλλαλητήρια του Βορειοηπειρωτικού Ελληνισμού, που απέδωσαν: Το μεν πρώτο, 12 Δεκεμβρίου 1990, μπήκε στην ιστορία ως το πρώτο συλλαλητήριο ή ως Μέρα της Δημοκρατίας, το μεν δεύτερο, 13 Οκτωβρίου 1991, ως συλλαλητήριο της Ελληνικής Γλώσσας και του ανοίγματος, για πρώτη φορά, ελληνικών σχολείων στις αναφερόμενες πόλεις και κοινότητες.\nΑρχική σελίδα \_ Ιστορικά Στοιχεία \_ Βόρειος Ήπειρος: Η σημερινή κατάσταση \_ Ανταποκρίσεις από Βόρειο Ήπειρο \_ Δύο μεγάλα συλλαλητήρια που μπήκαν στα χρονικά του Βορειοηπειρωτικού Ελληνισμού


Τάσος Ξιαρχό: Απειλεί να αυτοκτονήσει στο Μενίδι ύστερα από καταδίωξη με την αστυνομία - Φωνή Μαλεβιζίου\nby ΓΙΩΡΓΟΣ ΠΛΑΪΤΗΣ 01/11/2021\nΤελευταία Ενημέρωση: 01/11/2021 - 17:17\nΣάλος επικράτησε μετά τις αναρτήσεις που έκανε ο Τάσος Ξιαρχό για τα κιλά και τα ρούχα μιας κοπέλας και σύμφωνα με πληροφορίες του Reader ο γνωστός χορογράφος απειλεί να αυτοκτονήσει ύστερα από καταδίωξη που είχε με αστυνομικούς της ΕΛ.ΑΣ. στο Μενίδι, όπου και διαμένει.\nΔιαβάστε ακόμη: Τάσος Ξιαρχό: «Θύελλα» αντιδράσεων για το ρατσιστικό του σχόλιο σε κοπέλα- Τι είπε η Σίσσυ Χρηστίδου\nΝωρίτερα η Nescafe ανακοίνωσε πως θα διακόψει τη συνεργασία της με τον χορευτή εξαιτίας των σχολίων του. «Με λύπη είδαμε την πρόσφατη ανάρτηση του Tάσου Ξιαρχό στα προσωπικά του κοινωνικά δίκτυα. Οι αξίες της μάρκας NESCAFÉ στηρίζονται στον σεβασμό και στο δικαίωμα της ιδιωτικότητας του κάθε ανθρώπου. H μάρκα NESCAFÉ Dolce Gusto δεν θα συνεχίσει τη συγκεκριμένη συνεργασία», αναφέρει η εταιρεία στο Twitter.\nΟ Τάσος Ξιαρχό ανάρτησε βίντεο στον προσωπικό του λογαριασμό στο Instagram όπου κορόιδευε μία νεαρή κοπέλα για τα κιλά της! Συγκεκριμένα, ο γνωστός χορευτής και influencer, ανάρτησε βίντεο στο οποίο σχολιάζει αρνητικά τα κιλά μιας κοπέλας που κάθεται σε κοντινό του τραπέζι σε εστιατόριο, καθώς και τα ρούχα που επέλεξε να φορέσει.\n«Είναι λίγο τρομακτικό και ιδιαίτερο αυτό που ζω. Και όχι για θετικό λόγο δυστυχώς. Είναι ακατανόητο για μένα. Είχαμε βγει για φαγητό. Εκείνη τη στιγμή δεν το κατάλαβα ότι με καταγράφει. Δεν τον γνωρίζω καν ποιος είναι ο κύριος. Η κοπέλα που ήταν μαζί μου τον γνώριζε. Είδαμε από το Instagram μου που τον ακολουθούσε, ότι φαινόνταν το πρόσωπό μου. Αισθάνθηκα πάρα πολύ άσχημα. Με κοιτούσαν και γελούσαν έντονα. Εκείνη τη στιγμή δεν το κατάλαβα. Όταν είδα το βίντεο κατάλαβα πως ήταν κοροϊδία. Δε μιλήσαμε μεταξύ μας. Βρήκε πολύ αστείο και ανέβασε το βίντεο. Τον ρώτησα αν είναι καλά μόνο. Η επικοινωνία μας αυτή ήταν», είπε η κοπέλα στην οποία απευθυνόταν ο Ξιαρχό, και μίλησε στο Πρωινό του ANT1.\nΚυριάκος Μητσοτάκης: Η ομιλία του στη σύνοδο του ΟΗΕ για το κλίμα COP26


Παπαβασιλείου: "Εμείς είμαστε εδώ" - Gentikoule\n"Οι άλλοι" —13/2, 12:25\nΠαπαβασιλείου: “Εμείς είμαστε εδώ”\nΚατάθεση… ψυχής σε κάθε αγώνα κάνει ο Α.Ο. Χανιά από την ημέρα που ανέλαβε την τεχνική ηγεσία της ομάδας ο Σάκης Παπαβασιλείου.\nΑναλυτικά όσα είπε μετά την νίκη επί των Τρικάλων (1-0):\n«Κάτω από τις καιρικές συνθήκες που παίχθηκε το παιχνίδι είμαστε αν μη τι άλλο ικανοποιημένοι από το ρυθμό και το πάθος που βγάλαμε. Είναι φυσιολογικό να μην υπάρχουν πολλές φάσεις αλλά η ουσία για μας είναι οι τρεις πολύτιμοι βαθμοί που μας δίνουν ώθηση για τη συνέχεια».\nΓια τη μαχητικότητα των παικτών του σε ένα ακόμα παιχνίδι:\n«Αυτό είναι το ζητούμενο. Εμείς κρατάμε αυτή τη ψυχολογική διάθεση που δείχνουν οι ποδοσφαιριστές μου και αν μη τι άλλο ευελπιστώ ότι και στη συνέχεια θα παρουσιάζουμε το ίδιο αγωνιστικό πάθος και ρυθμό, αλλά και την ίδια θέληση για διάκριση μέσα από την ομάδα».\nΓια τα ακυρωθέντα γκολ:\n«Δεν είμαι ο αρμόδιος και είμαι από μακριά κιόλας για να έχω πλήρη εικόνα για τις φάσεις. Ο άρχοντας του παιχνιδιού είναι ο διαιτητής. Αυτός κρίνει και αποφασίζει».\nΓια τη συνέχεια του Α.Ο. Χανιά:\n«Με τη δυνατότητα που έχω μέσω της κάμερας θέλω να κοιτάξω στα μάτια τους φιλάθλους των Χανίων. Εμείς είμαστε εδώ, δίνουμε κάθε μέρα τον δικό μας αγώνα, ματώνουμε για να τιμούμε την ιστορία του ΑΟΧ. Θέλουμε τη στήριξή τους, να είναι κοντά μας και όλοι μαζί να γράψουμε από εδώ και πέρα τη δικιά μας ιστορία. Οι παίκτες αξίζουν το ζεστό χειροκρότημα καθώς στις 45 μέρες που είμαι στην ομάδα έχουν μια πολύ καλή αγωνιστική εικόνα και διάθεση, άρα θέλουμε τον κόσμο μαζί μας για να συνεχίσουμε κι ακόμα καλύτερα».\nΓια το πόσο δύσκολο είναι για τον ίδιο το διάστημα της παρουσίας του στην ομάδα να την έχει «μεταμορφώσει» έτσι:\n«Στη ζωή δεν είναι τίποτα δύσκολο. Αν αγαπάς αυτό που κάνεις και δουλεύεις καθημερινά και σκληρά, θα έρχονται πάντοτε οι επιτυχίες. Είμαι από τους ανθρώπους που πιστεύω πάντα στους ποδοσφαιριστές μου, πάντα τους δίνω το πνεύμα και την ώθηση του νικητή και αν μη τι άλλο αυτή τη στιγμή την μοιραζόμαστε άπαντες. Θέλω ειλικρινά για άλλη μια φορά να ευχαριστήσω τους ποδοσφαιριστές μου, γιατί δεν είμαι μόνο υπερήφανος αλλά με τιμάει αυτή η αγωνιστική εικόνα που παρουσιάζουν και αν συνεχίσουμε έτσι θα ‘χουμε να δώσουμε πάρα πολλά στο ποδόσφαιρο».


Amfipoli News: Ο Θησαυρός της Αμφίπολης (νέο video)\nΕπισκεφθείτε την Αμφίπολη. Σχέδιο δράσης για την τουριστική αξιοποίηση του Τύμβου Καστά και της Αμφίπολης καταρτίστηκε στο πλαίσιο του διασυνοριακού έργου «Borderless Culture», στο οποίο συμμετέχει η Περιφέρεια Κεντρικής Μακεδονίας\nΌπως επισήμανε ο Περιφερειάρχης Απόστολος Τζιτζικώστας, σε διαδικτυακή συνέντευξη τύπου για το έργο, σε αυτό το Σχέδιο Δράσης συγκεντρώθηκαν και αξιολογήθηκαν τόσο οι τρέχουσες όσο και νέες προτάσεις έργων για την ανάπτυξη της περιοχής ενώ πραγματοποιήθηκε και ανάλυση για τις διαθέσιμες πηγές χρηματοδότησης με στόχο να ενταχθούν τα έργα για χρηματοδότηση στα επόμενα έτη. Ο ίδιος ανέφερε ότι στο πλαίσιο του έργου «Borderless Culture», θα προχωρήσει η ανάπλαση της ευρύτερης περιοχής της Αμφίπολης, στις Σέρρες, με συνολικά κονδύλια ύψους 1 εκ. ευρώ, ώστε το μνημείο και η περιοχή να είναι επισκέψιμα.\nΉδη ολοκληρώθηκε η λεπτομερής αποτύπωση, χαρτογράφηση και φωτογράφηση με τη χρήση και drones, της ευρύτερης περιοχής της Αμφίπολης και των πολιτισμικών μνημείων παγκόσμιας κληρονομιάς που περιλαμβάνει. Έχουν ληφθεί περισσότερες από 100 λήψεις υψηλής ανάλυσης από όλα τα σημεία της Αμφίπολης, οι οποίες θα αξιοποιηθούν από την Περιφέρεια Κεντρικής Μακεδονίας, αλλά και από όσους φορείς το επιθυμούν, όχι μόνο στο πλαίσιο του έργου αλλά και για ευρύτερες ενέργειες προβολής.\nΕπίσης, έχει παραχθεί ένα βίντεο καταγραφής και προβολής της περιοχής διάρκειας περίπου 5 λεπτών, το οποίο θα χρησιμοποιείται σε όλες τις εκδηλώσεις και τις εκθέσεις, που συμμετέχει η Περιφέρεια. Το επόμενο διάστημα άλλωστε θα εκτυπωθεί σε 10.000 αντίτυπα, ένα πολυτελές δίγλωσσο -στα ελληνικά και αγγλικά- ενημερωτικό φυλλάδιο για την Αμφίπολη, το οποίο θα διανέμεται στους επισκέπτες της περιοχής αλλά και σε άλλες εκδηλώσεις της Περιφέρειας Κεντρικής Μακεδονίας.\nΣχεδιάζεται επίσης η εκτύπωση σε 3.000 αντίγραφα, ενός πολυτελούς οδηγού για τα ανασκαφικά αποτελέσματα σε τρεις γλώσσες, με πλήθος χαρτών και φωτογραφιών υψηλής ανάλυσης συνοδευόμενα από κατάλληλα τεκμηριωμένα επεξηγηματικά κείμενα για τα ανασκαφικά ευρήματα. Ο Περιφερειάρχης υπενθύμισε ότι η Περιφέρεια εξασφάλισε από το ΕΣΠΑ 1,5 εκ. ευρώ αρχικά για τα έργα στην περιοχή της Αμφίπολης και ενισχύει με επιπρόσθετους πόρους το αρχαιολογικό έργο που προχωράει για την προστασία και την ανάδειξη του Τύμβου Καστά. «Σε συνεργασία με την Εφορεία Αρχαιοτήτων Σερρών και αξιοποιώντας ευρωπαϊκούς πόρους, προχωράμε στην ενοποίηση των αρχαιολογικών χώρων της Αμφίπολης, που έχουν ήδη αποκαλυφθεί με τις ανασκαφές, ώστε να δημιουργηθεί το Αρχαιολογικό Πάρκο Αμφίπολης.\nΕίναι μια παρέμβαση ουσίας, που μόλις θα ολοκληρωθεί, θα ενισχύσει την επισκεψιμότητα στην Αμφίπολη και θα δημιουργήσει κατάλληλες προσβάσεις για όλους τους πολίτες» τόνισε. «Σήμερα οι αρχαιολογικές υπηρεσίες του Υπουργείου Πολιτισμού εργάζονται με ταχύτατους ρυθμούς και μέσα στα επόμενα δυο χρόνια, το παγκόσμιας εμβέλειας μακεδονικό αυτό μνημείο θα ανοίξει τις πύλες του για τον κόσμο» πρόσθεσε.


Έντα Ο Καλαχαν: Το επετειακό πρόγραμμα του JACOBIN για τη Ρωσική Επανάσταση του 1917\nMIA: Ιστορία: Σοβιετική Ιστορία: 100η Επέτειος της Ρωσικής Επανάστασης: Εισαγωγή\nΤο επετειακό πρόγραμμα\nτου JACOBIN για τη\nτου Έντα Ο Καλαχαν (Einde O’Callaghan)\nμετάφραση Βασίλη Μορέλλα για το Rproject\nΟ Λένιν απευθύνεται σε μια συνάντηση στη Μόσχα, ενώ ο Καμενεφ και ο Τρότσκι εξετάζουν. Προέλευση: Marxists.com\nΤο έτος 2017 είναι η εκατοστή επέτειος των μνημειωδών γεγονότων που ταρακούνησαν τη Ρωσία το 1917 και διαμόρφωσαν τον κόσμο για τον υπόλοιπο 20ο αιώνα. Αν και το καθεστώς που αναδύθηκε από την επανάσταση τελικά κατέρρευσε πριν από 25 χρόνια, είναι μάλλον έντιμο να πούμε ότι οι αντηχήσεις εκείνων των επαναστατικών εξάρσεων είναι ακόμη αισθητές. Άσχετα με τη στάση που τηρούν οι αριστεροί προς τα καθεστώτα που αναδύθηκαν στο τέλος της επανάστασης, είναι σαφές ότι η επανάσταση είναι κεντρικής σημασίας για προσδιορισμό της έννοιας του σοσιαλισμού, ανεξάρτητα από την ακριβή ερμηνεία των γεγονότων που δίνει κανείς.\nΩστόσο, η επανάσταση και τα γεγονότα της έχουν συσκοτιστεί σε μεγάλο βαθμό από μύθους, παρερμηνείες και προπαγάνδα, όχι μόνον από υπερασπιστές του παλιού καθεστώτος και αντιπάλους του καινούργιου, αλλά εξίσου από πολλούς που είδαν ή βλέπουν τον εαυτό τους ως υπερασπιστές της επανάστασης. Με σκοπό το ξεπέρασμα πολλής από αυτή τη σύγχυση, μια διεθνής ομάδα ριζοσπαστών ιστορικών έχει ενώσει τις δυνάμεις της με το περιοδικό Jacobin για να παράσχει σύντομα άρθρα πάνω σε διάφορες πλευρές της επανάστασης από διάφορες αριστερές οπτικές. Πολλοί σοσιαλιστές ακτιβιστές από διαφορετικές χώρες έχουν ενταχθεί στο πρόγραμμα μεταφράζοντας τα άρθρα σε ποικίλες γλώσσες, ώστε να εξασφαλίσουν ευρύτερα ακροατήρια. Τα άρθρα θα εμφανίζονται στα αγγλικά στην ιστοσελίδα του Jacobin και οι μεταφράσεις θα εμφανίζονται διεθνώς σε πολλές ιστοσελίδες και μπλογκ, που θα δημοσιεύουν μερικά ή όλα τα άρθρα που αναφέρουμε παρακάτω.\nΕπιπρόσθετα, όλες οι μεταφράσεις θα συγκεντρωθούν και θα φιλοξενηθούν από το Marxists’ Internetn Archive ως μέρος του δικού τους Αρχείου Σοβιετικής Ιστορίας.\nΣκοπός αυτού του άρθρου είναι να αποτελέσει εισαγωγή στα άρθρα και τους συγγραφείς τους.\nΤο πρώτο άρθρο, “Πριν τον Φλεβάρη” του Todd Chretien, καταπιάνεται με το υπόβαθρο της επανάστασης. Ο Todd είναι αμερικανός πολιτικός ακτιβιστής από την περιοχή του Σαν Φρανσίσκο και συχνός συνεργάτης του International Socialist Review.\nΑκολούθως, βρίσκεται “Η Φεβρουαριανή Επανάσταση” του Kevin Murphy, που, όπως υποδηλώνει ο τίτλος του, αντιμετωπίζει τα γεγονότα που οδήγησαν στην κατάρρευση ενός καθεστώτος πολλών αιώνων, αυτού των Ρομανόφ, ξεκινώντας την κατάδηλη επαναστατική διαδικασία. Ο Kevin είναι ιστορικός του Πανεπιστημίου Μασαχουσέτης της Βοστώνης και συγγραφέας του Επανάσταση και Αντεπανάσταση: Ταξική Πάλη σε ένα Εργοστάσιο Μετάλλου της Μόσχας, που κέρδισε το περίβλεπτο Βραβείο Ντόιτσερ το 2005.\nΤα επόμενα άρθρα καταπιάνονται με θεματικές πλευρές της επανάστασης. Το Μπολσεβίκικο Κόμμα ήταν ένας από τους κύριους συντελεστές του επαναστατικού σχεδίου. Αυτό το κόμμα αποτελεί το θέμα του “Όλη η Εξουσία στα Σοβιέτ! Η Καρδιά του Μπολσεβίκικοι Μηνύματος το 1917” του Lars Lih. Ο Lars είναι μελετητής που ζει στο Μόντρεαλ και τα βιβλία του περιλαμβάνουν τα “Ψωμί και Εξουσία στη Ρωσία, 1914–1921” και “Ξανα-ανακαλύπτοντας τον Λένιν: το Τι να Κάνουμε; σε πλαίσιο”.\nΟ Πρώτος Παγκόσμιος Πόλεμος αποτέλεσε το σκηνικό της επανάστασης κι ήταν επίσης η μείζων αιτία της πρώτης κρίσης της επαναστατικής περιόδου. Αυτό καλύπτεται από το δοκίμιο του Yurii Colombo “Από το Σταθμό Φινλανδίας”. Ο Yurii είναι ιταλός σοσιαλιστής ακτιβιστής με μεγάλη διαδρομή και έδρα σε Μόσχα και Μιλάνο. Έχει γράψει εκτενώς για την ιστορία της εργατικής τάξης και τη ρωσική κοινωνία.\nΈπειτα, ο Eric Blanc κοιτάζει μια πολύ παραμελημένη πλευρά της επανάστασης στο “Η Φινλανδική Επανάσταση του 1917”. Ο Eric είναι ακτιβιστής και ιστορικός στο Όκλαντ της Καλιφόρνια και συγγραφέας του «Αντι-αποικιακός Μαρξισμός: Καταπίεση & Επανάσταση στην Τσαρική Παραμεθόριο».\nΦυσικά, οι διεθνείς επιπτώσεις της επανάστασης δεν θα μπορούσαν να αγνοηθούν. Οι Daniela Mussi και Alvaro Bianchi βλέπουν τον τρόπο που επηρεάστηκε η Ιταλία στο “Ο Γκράμσι και η Ρώσικη Επανάσταση”. Η Daniela είναι βραζιλιάνα πολιτική επιστήμονας και δημοσιογράφος∙ ο Alvaro είναι πολιτικός επιστήμονας στο Πανεπιστήμιο Καμπίνας (Βραζιλία). Αμφότεροι ανήκουν στην συντακτική επιτροπή του περιοδικού Outubro και είναι μέλη της συντακτικής κολεκτίβας του μπλογκ Junho.\nΟι απεργίες που προκάλεσαν την Φεβρουαριανή Επανάσταση είχαν ξεκινήσει από γυναίκες εργάτριες της υφαντουργίας, αλλά μετά οι γυναίκες τείνουν να εξαφανιστούν από τους απολογισμούς της Επανάστασης. Η Megan Trudell αποκαθιστά το ιστορικό στο δοκίμιό της “Οι γυναίκες του 1917”. Η Megan είναι σοσιαλίστρια ακτιβίστρια στη Βρετανία εδώ και 30 χρόνια. Έχει γράψει πολλά για τον Πρώτο Παγκόσμιο Πόλεμο, τη Ρώσικη Επανάσταση και τον Εμφύλιο Πόλεμο και τώρα εργάζεται πάνω στην κρίση της Ιταλίας που ακολούθησε τον Α΄ ΠΠ.\nΟ αντισημιτισμός στάθηκε πολιτικό εργαλείο που χρησιμοποίησε το τσαρικό καθεστώς στις προσπάθειές του να εκτρέψει τις μάζες από την αντικαθεστωτική πολιτική δράση. Φυσικά, δεν εξαφανίστηκε με το ξέσπασμα της επανάστασης. Αυτό είναι και το θέμα του “Αντισημιτισμός και Επαναστατική Πολιτική το 1917” του Brendan McGeever. Ο Brendan είναι κοινωνιολόγος στο Κολέγιο του Μπίρκμπεκ του Πανεπιστημίου του Λονδίνου και συγγραφέας του “Οι Μπολσεβίκοι και ο Αντισημιτισμός στη Ρωσική Επανάσταση”.\nΈνα άλλο διαρκές ζήτημα για τους πάσης φύσης αντιπάλους της επανάστασης είναι εκείνο της βίας. Αυτό το μεταχειρίζεται ο Mike Haynes στο άρθρο του «Βία και Επανάσταση το 1917». Ο Mike διδάσκει πολιτική οικονομία στο Πανεπιστήμιο του Γούλβερχαμπτον και είναι συγγραφέας πολλών βιβλίων και άρθρων, όπως τα «Ρωσία: Τάξη και Εξουσία τον Εικοστό Αιώνα» και «Ο Νικολάι Μπουχάριν και η Μετάβαση από τον Καπιταλισμό στον Σοσιαλισμό».\nΕπιστρέφοντας στα συγκεκριμένα επεισόδια της Επανάστασης, ο Ronald Suny παρατηρεί την «Κομμούνα του Μπακού». Ο Ronald είναι μεταξύ άλλων διευθυντής του Ινστιτούτου Ιστορικών Μελετών του Άιζενμπεργκ και συγγραφέας πάρα πολλών δημοσιεύσεων, περιλαμβανομένων των «Η Κομμούνα του Μπακού, 1917-1918: Τάξη και Εθνικότητα στη Ρωσική Επανάσταση» και «Το Σοβιετικό Πείραμα: Ρωσία, ΕΣΣΔ και Διάδοχα Κράτη».\nΟ Daniel Gaido καταπιάνεται με μια ακόμη από τις μεγάλες κρίσεις της επαναστατικής περιόδου στο «Οι Μέρες του Ιούλη». Ο Daniel είναι ερευνητής στο Εθνικό Συμβούλιο Έρευνας (Conicet) της Αργεντινής, συγγραφέας του «Η Περίοδος Σχηματισμού του Αμερικάνικου Καπιταλισμού» και επιμελητής, μαζί με τον Richard Day, του «Μαρτυρίες της Διαρκούς Επανάστασης».\nΟ Christopher Read εξετάζει την “Κρίση του Όψιμου Θέρους και Πολιτική Πόλωση”. Ο Christopher είναι ιστορικός στο Πανεπιστήμιο του Γουόργουικ και συγγραφέας, μεταξύ άλλων βιβλίων, του «Λένιν: Ένας Επαναστατικός Βίος» και «Πόλεμος και Επανάσταση στη Ρωσία: 1914-1922».\nΟ Kevin Murphy επιστρέφει για να πραγματευτεί μια από τις σημαντικότερες οργανώσεις της επαναστατικής διαδικασίας στο δοκίμιό του «Το Σοβιέτ της Πετρούπολης».\nΜια κρίσιμη πλευρά της επανάστασης ήταν ο συνδυασμός της επανάστασης στις πόλεις με τον μαζικό αγροτικό ξεσηκωμό στην ύπαιθρο. Αυτό είναι το θέμα της Sarah Badcock στο άρθρο “Οι αγροτικές επαναστάσεις στη Ρωσία μέσα στο 1917”. Η Sarah είναι ιστορικός στο Πανεπιστήμιο του Νότινγκαμ και συγγραφέας του «Πολιτική και Λαός στην Επαναστατική Ρωσία».\nΗ τελευταία μείζων απόπειρα φραγμού της επαναστατικής διαδικασίας ήταν η αποτυχημένη απόπειρα του Κορνίλοφ να καταλάβει την Πετρούπολη στα τέλη του Αυγούστου. Ο Paul Le Blanc εξετάζει αυτό το επεισόδιο στο «Η Ήττα του Πραξικοπήματος Κορνίλοφ». Ο Paul είναι ιστορικός στο Κολλέγιο Λα Ρος του Πίτσμπουργκ, επιμελητής του «Β.Ι. Λένιν, Επανάσταση, Δημοκρατία, Σοσιαλισμός: Διαλεχτά Κείμενα» και συγγραφέας του «Ο Λένιν και το Επαναστατικό Κόμμα».\nΟ Alexei Gusev ρίχνει μια ματιά στην άλλη πτέρυγα του Ρωσικού Σοσιαλδημοκρατικού Εργατικού Κόμματος στο «1917 – Η Μενσεβίκικη Εναλλακτική». Ο Alexei είναι ιστορικός στο Κρατικό Πανεπιστήμιο Λομονόσοφ της Μοσχας και έχει συνεργαστεί στην συγγραφή και την επιμέλεια πολλών βιβλίων, όπως «Πολιτικά Κόμματα στη Ρωσία: Σελίδες Ιστορίας» και «Βικτόρ Σερζ: Σοσιαλιστικός Ουμανισμός εναντίον Ολοκληρωτισμού».\nΌπως αναφέρθηκε στην αρχή αυτής της εισαγωγής, η Ρωσική Επανάσταση του 1917 υπήρξε ένα από τα καθοριστικά γεγονότα του 20ου αιώνα. Ο David Mandel μελετά αυτήν την πλευρά στο δοκίμιό του «Η Κληρονομιά της Οκτωβριανής Επανάστασης». Ο David είναι πολιτικός επιστήμονας στο Πανεπιστήμιο του Κεμπέκ στο Μόντρεαλ κι έχει υπάρξει ενεργός στην εργατική εκπαίδευση σε Ρωσία, Ουκρανία και Λευκορωσία για πολλά χρόνια. Είναι συγγραφέας των «Οι Εργάτες της Πετρούπολης στη Ρωσική Επανάσταση – Φλεβάρης 1917-Ιούνης 1918» και «Η Εργασία μετά τον Κομμουνισμό».\nΚαμία σειρά άρθρων για τη Ρωσική Επανάσταση δεν θα ήταν πλήρης χωρίς έναν απολογισμό της εξέγερσης του Οκτώβρη/Νοέμβρη. Ο China Miéville δίνει έναν τέτοιον απολογισμό στο άρθρο του «Η Οκτωβριανή Επανάσταση». Ο China είναι πολύ γνωστός συγγραφέας του είδους που περιγράφει ως «αλλόκοτη φαντασία» («weird fiction»). Είναι λιγότερο γνωστός ο ρόλος του ως συγγραφέας του «Μεταξύ Ίσων Δικαιωμάτων: Μια Μαρξιστική Θεωρία του Διεθνούς Δικαίου» και πιο πρόσφατα του «Οκτώβρης: Η Ιστορία της Ρωσικής Επανάστασης».\nΟ Alexander Rabinowitch επιστρέφει στο θέμα του δικού του βιβλίου αναφοράς του 1976 στο «Οι Μπολσεβίκοι στην Εξουσία: μια αναθεώρηση». Ο Alexander είναι ιστορικός και Συνεργάτης Ερευνητής Επιστήμονας του Ινστιτούτου Ιστορίας της Αγ. Πετρούπολης στη Ρωσική Ακαδημία Επιστημών. Εκτός του «Οι Μπολσεβίκοι στην Εξουσία: μια αναθεώρηση» είναι συγγραφέας και των «Πρελούδιο της Επανάστασης» και «Οι Μπολσεβίκοι στην Εξουσία».\nΈνας από τους χρονικογράφους της μετεπαναστατικής Ρωσίας είναι ο Βικτόρ Σερζ, αντικείμενο της Suzi Weissman στο «Βικτόρ Σερζ –Από τον Οκτώβρη στο Γενάρη». Η Suzi είναι πολιτική επιστήμονας στο Κολλέγιο Σεντ Μέρι της Καλιφόρνια όπως και εκφωνήτρια και συγγραφέας του «Βικτόρ Σερζ: Η Πορεία προς την Ελπίδα».\nΜια από τις κριτικές στους Μπολσεβίκους είναι ότι αυτοί έστησαν μια δικτατορία, αλλά την εποχή της επανάστασης δεν ήταν αυτή η αντίληψη πολλών ανθρώπων τόσο στη Ρωσία όσο και στο εξωτερικό. Η One of the criticisms of the Bolsheviks is that they set up a dictatorship, but at the time of the revolution this was not the perception of many people both in Russia and abroad. Η Soma Marik πραγματεύεται την «Επαναστατική Δημοκρατία». Η Soma είναι ιστορικός στο RKSM Βιβεκανάντα Βιντιά Μπχαβάν της Καλκούτας και πολιτική ακτιβίστρια που έχει γράψει εκτενώς στο «International Viewpoint».\nΟ Λέον Τρότσκι δεν ήταν μόνο ηγετική φυσιογνωμία της Οκτωβριανής Επανάστασης, δεύτερος μόνο μετά τον Λένιν, ήταν επίσης ο πρώτος μεγάλος ιστορικός της επανάστασης. Ο Neil Davidson εξετάζει την κληρονομιά του στο «Η Ιστορία της Ρωσικής Επανάστασης του Λέον Τρότσκι». Ο Neil είναι κοινωνιολόγος στο Πανεπιστήμιο της Γλασκόβης και συγγραφέας του «Πόσο Επαναστατικές Ήταν οι Αστικές Επαναστάσεις;» και του «Δεν Μπορούμε να Αποδράσουμε από την Ιστορία: Κράτη και Επαναστάσεις».\nΚαθώς θα δημοσιεύονται τα άρθρα θα προσθέτουμε εδώ συντομεύσεις γι’αυτά.\nΕπίσης, αναζητούμε εθελοντές να μας βοηθήσουν στη μετάφραση, στις γλώσσες που έχουμε ήδη καλύψει αλλά και, πιο σημαντικά, στις γλώσσες που δεν έχουμε καλύψει ακόμη. Ενδιαφερόμαστε ιδιαίτερα να βρούμε ανθρώπους που μεταφράζουν στα αραβικά, τουρκικά, χίντι, μπάγκλα και άλλες γλώσσες της Ινδίας, όπου είμαστε ιδιαίτερα αδύναμοι. Αν ενδιαφέρεστε να βοηθήσετε, παρακαλώ επικοινωνήστε μαζί μου στο eindeo (at) marxists (dot) org.\nΟ Einde O’Callaghan είναι πολιτικός ακτιβιστής ιρλανδικής καταγωγής που τώρα ζει στη Γερμανία. Είναι μέλος του DIE LINKE και ενεργός στα αντιρατσιστικά και αντιφασιστικά κινήματα. Είναι επίσης μέλος της συλλογικότητας του Marxists’ Internet Archive.\nEinde O’Callaghan: The JACOBIN Russian Revolution 1917 Commemoration Project


Μεγάλη προσοχή στην Κερατέα - notia.gr\nΜεγάλη προσοχή στην Κερατέα\nΜεγάλη προσοχή για τους φίλους στην Κερατέα. Προσοχή σε ένα 500αρι FIAT Λευκό με αριθμό ΙΚΝ 6518. Σύμφωνα με αυτόπτες μάρτυρες το χρησιμοποιεί σπείρα για να κάνει κλοπές και διαρρήξεις. Ήδη έχουν γίνει τουλάχιστον τρεις επιθέσεις σε σπίτια στο κέντρο της πόλης. Μαζί τους είναι μια γυναίκα για δόλωμα, που χτυπάει κουδούνια σπιτιών. Να έχουμε όλοι το νου μας! Βάιος Σύρρος


ΑΒΙΑΣΤΑ: Νοεμβρίου 2010\nΑναρτήθηκε από Theodota Nantsou στις 10:35 μ.μ. 4 σχόλια:\nΤελικά κανένας αθηναίος δεν άλλαξε πόλη. Η πόλη άλλαξε δήμαρχο! Και ελπίζει...\nΜιας και όλοι έχουν ιδέες και οδηγίες για τη νέα αθηναϊκή αρχή, ας ρίξουμε άλλη μια. Που αφορά τα βρώμικα πάρκα και τις πλατείες, τους φύλακες που δεν έχουν, την κοινωνική συμμετοχή που δεν υπάρχει και τα ΚΑΠΗ που έχουν γίνει (σίγουρα πολύτιμα) απλά καφενεία.\nΣτο πρότυπο λοιπόν του "σχολικού τροχονόμου", θα είχε αξία η δημιουργία θεσμού "επιτηρητών ελεύθερων χώρων". Με συντονισμό από τα τοπικά ΚΑΠΗ, τα μέλη τους μπορούν να αναλάβουν εθελοντικά συγκεκριμένα καθήκοντα επιτήρησης των πλατειών, σύνταξης ημερήσιας αναφοράς για την κατάσταση και τα προβλήματα και ενημέρωση των επισκεπτών για τη φροντίδα του χώρου και την αξία της προστασίας του περιβάλλοντος της πόλης. Προϋποτίθεται βέβαια ότι κάποιος θα παραλαμβάνει τις αναφορές και θα φροντίζει να διορθωθούν τα προβλήματα...\nΚαλά, σίγουρα ιδέες υπάρχουν πολλές και πολύ καλές. Ευτυχώς, υπάρχει ακόμα Αθήνα για να δοκιμαστούν. Αν ακουστούν.\nΗ φωτο είναι από http://www.gkaminis.gr/\nΑναρτήθηκε από Theodota Nantsou στις 6:02 π.μ. 3 σχόλια:\nΌχι όσους αξίζουν στους αθηναίους, αλλά στην Αθήνα. Ούτε εκείνους που χαζεύω στην τηλεόραση ή μου γουστάρουν για καφέ. Δεν κοκορεύομαι ότι διαμαρτύρομαι απ' το σπίτι μου, γιατί την αποχή δεν την ακούει κανένας. Ψηφίζω. Τον καλύτερο για την πόλη.\nΑναρτήθηκε από Theodota Nantsou στις 11:54 μ.μ. 5 σχόλια:\nΑθηναίος δεν γεννιέσαι, γίνεσαι.\nΚαθαρίζουν οικόπεδα, πετάνε μπάζα, σκουπίδια και παλιοσαβούρες, φυτεύουν σε χαλάσματα και περνάνε καλά στην Αθήνα. Οι atenistas "ξαναχτύπησαν" στη Ζήνωνος. Καθάρισαν και φύτεψαν ένα άθλιο οικόπεδο. Δείτε μερικές φωτογραφίες που μου έστειλε ο φίλος μου Ιάσων Κάντας.\nΑναρτήθηκε από Theodota Nantsou στις 12:10 μ.μ. Δεν υπάρχουν σχόλια:


Ο Μάης και τα...Φεστιβάλ του!\nBLOG / Ο Μάης και τα...Φεστιβάλ του!\nΈχοντας υποδεχτεί και επίσημα τον τελευταίο μήνα της Άνοιξης, ο καιρός όπως και η διάθεσή σου θυμίζουν ήδη καλοκαίρι!\nΈτσι και εμείς σου έχουμε ετοιμάσει μια λίστα με τα πιο ιδιαίτερα φεστιβάλ που μας επιφυλάσσει ο μήνας σε πόλη ή χωριό, για να επισκεφτείς με την παρέα!\nΦεστιβάλ Τριανταφύλλου, Αγρός\nΤο αγαπημένο ρόδο, το πολυλατρεμένο λουλούδι πολλών, εδώ και μερικά χρόνια έχει αποκτήσει το ολόδικό του φεστιβάλ, αφού έχει γίνει πλέον συνώνυμο με το μεγαλοχώρι της Πιτσιλιάς, τον Αγρό.\nΤο Φεστιβάλ Τριαντάφυλλου, λοιπόν, επιστρέφει για 2 Σαββατοκύριακα στις 12 - 13 Μαΐου και στις 19 - 20 Μαΐου, την εποχή δηλαδή που τα τριαντάφυλλα βρίσκονται στα καλύτερά τους!\nΣτο αξιαγάπητο αυτό υπαίθριο φεστιβάλ, θα έχεις τη δυνατότητα να παρακολουθήσεις όλη την πορεία της παραδοσιακής παρασκευής προϊόντων τριαντάφυλλου, από τη συγκομιδή και την επεξεργασία με απόσταξη, μέχρι τους τρόπους χρήσης, από τα παλιά χρόνια μέχρι και σήμερα.\nΣτις 4 μέρες που διαρκεί το φεστιβάλ, θα διεξαχθούν σεμινάρια, εκθέσεις και επιδείξεις γύρω από την ομορφιά της φύσης και τις τοπικές παραδόσεις.\nΑκόμα, θα έχεις την ευκαιρία να λάβεις μέρος σε εξορμήσεις για μάζεμα τριαντάφυλλων με το χέρι στους αγρούς, για να ζήσεις την εμπειρία από πρώτο χέρι με την παρέα σου!\nΆφθονη μουσική, χορός και θεατρικές παραστάσεις ολοκληρώνουν την μοναδική αυτή εμπειρία στον όμορφο Αγρό.\nΠερισσότερα στο: Agros, Cyprus\nΜαγιάτικο Πανηγύρι, Elias Beach Hotel\nΤο αγαπημένο Πανηγύρι του Μάη επιστρέφει στη Λεμεσό, την πρώτη Κυριακή του Μάη, γεμάτπ όμορφες εκπλήξεις για μικρούς και μεγάλους.\nΤην εκδήλωση συνθέτουν ποικίλες δραστηριότητες όπως μουσική και χορός, κουκλοθέατρο, ζωγραφική, διάφορα παιχνίδια, ταχυδακτυλουργικά, παζαράκι και πολλά άλλα.\nΤο πανηγύρι διοργανώνεται απο τον Παγκύπριο Σύνδεσμο Καρκινοπαθών και Φίλων (ΠΑΣΥΚΑΦ), σε συνεργασία με τον όμιλο εταιρειών ΚΑΝΙΚΑ.\nΤα έσοδα από την εκδήλωση συμβάλουν στη δωρεάν παροχή εξειδικευμένων υπηρεσιών από τον ΠΑΣΥΚΑΦ, προς τους ασθενείς αλλά και τις οικογένειές τους, με στόχο τη βελτίωση της ποιότητας ζωής σε όλα τα στάδια της ασθένειας.\nΠερισσότερες πληροφορίες: 25 747 750, 25 636 000 και στο Μαγιάτικο Πανηγύρι\nLimassol Boat Show, Μαρίνα Λεμεσού\nΜετά από τις επιτυχημένες εκδηλώσεις τα τελευταία 3 χρόνια, το φινετσάτο Limassol Boat Show, πιάνει λιμάνι και φέτος στη Μαρίνα Λεμεσού.\nΕπισκέπτες καθώς και πιθανοί αγοραστές θα έχουν την ευκαιρία να εξερευνήσουν κατά μήκους της Μαρίνας Λεμεσού, την αγορά σκαφών και θαλάσσιου εξοπλισμού για 4 μέρες.\nΣτην πολυτελή έκθεση λαμβάνουν μέρος πάνω από 100 εκθέτες, διοργανώνονται σεμινάρια και παρουσιάσεις προϊόντων για θέματα που αφορούν ηλεκτρονικά όργανα σκαφών, φυσιολογία καταδύσεων, τεχνικές αλιείας, ελεύθερες καταδύσεις κ.ά.\nΟι θαλάσσιες δραστηριότητες και οι φαντασμαγορικές επιδείξεις, φυσικά, δεν απουσιάζουν με fly board, jet skis, windsurfing και kayak να μας αφήνουν με το στόμα ανοιχτό.\nΓια τους μικρότερους της παρέας διοργανώνονταο ειδικά παιχνίδια για yachts ή και για την παραλία, αλλά και face painting με θέμα τη θάλασσα.\nΣτην έκθεση θα δεις, ανάμεσα σε άλλα, νέα προϊόντα για το ψάρεμα και τις καταδύσεις, σκάφη, jet ski και εξοπλισμό θαλάσσιων αθλημάτων, και θα ενημερωθείς για τις τελευταίες εξελίξεις του χώρου.\nΠερισσότερες πληροφορίες στο: Limassol Boat Show\nΑνοιχτές Αυλές, Λάνεια\nΗ άνοιξη στα χωριουδάκια μας είναι πραγματικά ένα θέαμα, αλλά και μια εμπειρία μοναδική! Μυρωδιές από τα ανθισμένα λουλούδια της υπαίθρου, ο ήλιος ζεσταίνει τα πετρόκτιστα δρομάκια και τις καρδιές μας και η διάθεσή μας ανθίζει αναλόγως.\nΣε μια άκρως ανοιξιάτικη λοιπόν διάθεση, βρίσκονται και οι γυναίκες του χωριού Λάνειας στην ορεινή Λεμεσό, οι οποίες ανοίγουν τις αυλές τους και μας προσκαλούν για καφεδάκι και παραδοσιακή φιλοξενία!\nΣτο γραφικότατο αυτό χωριουδάκι με τα πετρόκιτστα σπίτια και τα στενά μπαλκονάκια, προσκαλούμαστε όλοι να ζήσουμε την παραδοσιακή Κυπριακή φιλοξενία, για ένα ολόκληρο Σαββατοκύριακο, γνωρίζοντας όχι μόνο τις ομορφιές του χωριού αλλά και των κατοίκων του.\nΓια 2 ολόκληρες μέρες μουσικοχορευτικές εκδηλώσεις θα πλαισιώσουν την όμορφη εκδήλωση στο κέντρο του χωριού από τις 5:00 μ.μ. μέχρι τις 6:00 μ.μ., τα στενά καλντερίμια της Λάνειας θα πλημμυρίσουν με κόσμο και χαμόγελα!\nΠερισσότερες πληροφορίες: Lania Lanes & Courtyards\nΟ Οκτώβρης Φέρνει 2 Φεστιβάλ στο...\nΤο φθινόπωρο έχει μπει για τα καλά αφού όπου να 'ναι υποδεχόμαστε κι όλας τον Οκτώβρη, ο οποίος έρχεται...πολλά...\nΤα φεστιβάλ της εβδομάδας!\nΠαραδοσιακά φεστιβάλ, μουσικές, τραγούδια, χοροί θα μας φτιάξουν το κέφι και τη διάθεση αυτή την εβδομάδα.


ΑΕΤΟΣ Grevena Γρεβενά : Το θανατηφόρο παιχνίδι της «γαλάζιας φάλαινας» ταξιδεύει στην Ευρώπη και προβληματίζει γονείς και ειδικούς\n«Πρέπει να ολοκληρώσεις επιτυχώς κάθε πρόκληση. Και δεν πρέπει να το μάθει\nκανένας. Μόλις τελειώνεις, θα μου στέλνεις μια φωτογραφία. Στο τέλος του παιχνιδιού, πεθαίνεις. Είσαι έτοιμη;»\nΕτικέτες ΔΙΑΔΙΚΤΥΟ, ΠΑΙΔΙ, ΠΑΡΑΞΕΝΑ, ΣΥΜΒΟΥΛΕΣ


Πώς θα βάλω όρια στην πεθερά μου; - News EmeoNews Emeo\nΌταν ένα ζευγάρι παντρεύεται αυτό είναι γεγονός σημαντικό εκτός από το ίδιο το ζευγάρι και για δύο οικογένειες. Για τις γονεϊκές οικογένειες. Όταν δυο άνθρωποι παντρεύονται επηρεάζεται και τροποποιείται η σχεσιοδυναμική των διαπροσωπικών αλλά και των εξω-οικογενειακών σχέσεων. Μετά τον γάμο αλλάζει το πλαίσιο και τα σημεία αναφοράς των παντρεμένων. Αυτό φέρνει αναταράξεις που είναι αναμενόμενες και γι’ αυτό εν πολλοίς φυσιολογικές. Οι αναταράξεις αν δεν αντιμετωπισθούν με ωριμότητα και ψυχραιμία μπορεί να δημιουργήσουν προβλήματα.\nΓράφει ο ψυχίατρος, κύριος Ιάκωβος Μαρτίδης\nΌταν συμβαίνουν όλα τα παραπάνω και υπάρχει επιρροή πόσο μάλιστα συναισθηματικός έλεγχος τότε επέρχεται μια συναισθηματική απομάκρυνση από τον σύντροφό μας.\nΕτικέτες : ΓΑΜΟΣ | ΓΟΝΕΙΣ | πεθερά\nΠόσοι γονείς παρακολουθούν τα παιδιά...


Πάνω από 2,00 πληρώνουν τα 6 σημεία με μεγάλες αποδόσεις που ξεχώρισα από το σημερινό κουπόνι. Πρόκειται για 3 άσους, 2 Χ και 1 διπλό. Ιδού οι 6 επιλογές:\nΑΣΟΙ: Κλερμόν (2,15), Άκρινγκτον (2,10), Ναγκόγια (2,05).\nΙΣΟΠΑΛΙΕΣ: Λαβάλ-Αρλ (3,00), Νιόρ-Ανζέ (2,90).\nΔΙΠΛΑ: Βερόνα (2,00).


Πως Επηρεάζεται η Συμπεριφορά των Παιδιών όταν οι Γονείς είναι Εξαρτημένοι από το Κινητό τους Τηλέφωνο - MamaSou\nΑρχική Παιδί Πως Επηρεάζεται η Συμπεριφορά των Παιδιών όταν οι Γονείς είναι Εξαρτημένοι από...\nΠως Επηρεάζεται η Συμπεριφορά των Παιδιών όταν οι Γονείς είναι Εξαρτημένοι από το Κινητό τους Τηλέφωνο\nΓονείς εξαρτημένοι από τα κινητά τηλέφωνα\nΗ μελέτη, που διεξήχθη από το Πανεπιστήμιο του Michigan και το Illinois State University έδειξε πως η εξάρτηση των γονιών με τα smartphone, προκαλεί αρνητική συμπεριφορά στα παιδιά.\nΕίναι πολλοί η λόγοι για τους οποίους ένα παιδί μπορεί να έχει εκνευρισμό και να αντιδρά αρνητικά. Όταν η αιτία για την ταραχή των παιδιών δεν έχει προφανείς λόγους, οι γονείς ίσως πρέπει να αναζητήσουν την αιτία στην σχέση που έχουν οι ίδιοι με τα κινητά τους.\nΗ έρευνα η οποία αφορούσε 170 οικογένειες, ζήτησε από τους γονείς να απαντήσουν στα παρακάτω ερωτήματα:\nΠόσο δύσκολα αντιστέκεσαι να τσεκάρεις τα μηνύματα και τα νέα e-mail σου στο κινητό;\nΠόσο συχνά ανησυχείς για τις κλήσεις και τα μηνύματα που λαμβάνεις;\nΠιστεύεις ότι χρησιμοποιείς υπερβολικές ώρες την ημέρα το κινητό σου τηλέφωνο;\nΣτην συνέχεια οι γονείς που συμμετείχαν στην έρευνα έπρεπε να απαντήσουν σε ερωτήσεις που σχετίζονταν με τον βαθμό στον οποίο το κινητό τους επηρεάζει τον χρόνο που περνούν με την οικογένειά τους. Συγκεκριμένα:\nΠόσο συχνά τσεκάρεις το κινητό σου κατά την διάρκεια του φαγητού και του χρόνου που παίζεις με τα παιδιά σου;\nΤσεκάρεις το κινητό σου όταν μιλάς με τα παιδιά σου;\nΤέλος, ερωτήθηκαν για θέματα που σχετίζονται με την συμπεριφορά των παιδιών τους το τελευταίο διάστημα.\nΠόσες φορές την ημέρα το παιδί σου κλαίει ή φωνάζει;\nΠόσο συχνές είναι οι εκρήξεις θυμού του;\nΠόσο εύκολα εκνευρίζεται το παιδί σου;\nΈχεις παρατηρήσει σημάδια υπερκινητικότητας ή υπερβολικής νευρικότητας;\nΤα αποτελέσματα της έρευνας έδειξαν ότι το 48% των γονέων δήλωσαν ότι η συνηθισμένη απόσπαση από το κινητό τους είναι 2 ή 3 φορές την μέρα, ενώ το 17% δήλωσε ότι αποσπάται από το κινητό μία φορά την μέρα. Μόνο το 11% δήλωσε ότι δεν αποσπάται καθόλου από το κινητό. Ενώ τα ποσοστά αυτά ήταν ίσα για τις μαμάδες και τους πατεράδες της έρευνας, οι μητέρες ανησυχούσαν περισσότερο για το φαινόμενο αυτό.\nΑφού ανάλυσαν τα δεδομένα, οι ερευνητές συμπέραναν ότι ακόμα και λίγες ή φαινομενικά φυσιολογικές αποσπάσεις προσοχής από το κινητό για τους γονείς, συνδέονταν με προβληματική συμπεριφορά των παιδιών όπως έντονες εξάρσεις και υπερκινητικότητα.\nΑυτό οφείλεται στο γεγονός ότι οι γονείς έχουν διαφορετική αντιμετώπιση απέναντι στα παιδιά τους όταν ταυτόχρονα έχουν τον νου τους στο κινητό τους. Παράλληλα, είναι λογικό να μην δίνουν τόση σημασία στα παιδιά την ώρα που ασχολούνται με το κινητό τους με αποτέλεσμα να δυσχεραίνει η επικοινωνία τους. Είναι σχεδόν ακατόρθωτο κανείς να επεξεργάζεται αποτελεσματικά τον τεράστιο αριθμό πληροφοριών που λαμβάνει από το smart phone του ταυτόχρονα με τις συναισθηματικές πληροφορίες που δέχεται από τα παιδιά του.\nΣυμπερασματικά, πρέπει να ληφθούν περισσότερα δεδομένα σχετικά με τους γονείς, την εξάρτησή τους με τα κινητά και την αρνητική συμπεριφορά των παιδιών τους για να καταλήξουμε σε σίγουρα συμπεράσματα. Παρόλα αυτά, σίγουρα υπάρχει μία σχέση μεταξύ της υπερβολικής χρήσης κινητού από τους γονείς και την συμπεριφορά των παιδιών.\nΜία πιθανή λύση στο πρόβλημα θα ήταν οι γονείς να θέσουν συγκεκριμένες ώρες που να μην χρησιμοποιούν τα κινητά τους στο σπίτι και να αφοσιώνονται στο σημαντικότερο, δηλαδή σε ποιοτικό χρόνο με τα παιδιά τους.\nΠροηγούμενο άρθροΕΛΗΞΕ: Διαγωνισμός Instagram: Κερδίστε τα παιδικά βιβλία “Πίκο και Λόλα: Συγνώμη Λόλα” & “Πίκο και Λόλα: οι πρώτες μου λέξεις”.\nΕπόμενο άρθροΟι 8 Χειρότερες Συμβουλές Θηλασμού Που Έχουν Δωθεί Ποτέ!


Ρώτησαν ποτέ τις γοργόνες: «Ζει ο Βασιλιάς Αλέξανδρος»; - DRAMAnia.gr\nΡώτησαν ποτέ τις γοργόνες: «Ζει ο Βασιλιάς Αλέξανδρος»;\nΤου ΒΑΣΙΛΕΙΟΥ ΕΥΣΤΡ. ΝΑΖΛΗ\nΓιώργος Νάτσης 14/04/2022, 22:17\nΑντιλαμβάνονται την “ιστορία” τους, μέσα από φανταστικές παροξύνσεις και.. ονειρώξεις και προσπαθούν να της δώσουν ζωή στα δικά τους εθνολογικά πιστεύω και ένα προϋπάρχοντα χαρακτήρα μίας πολυαιώνιας πραγματικότητας!\nΤην εσωτερική τους βεβαιότητα περί “μακεδονικής καταγωγής, την ζουν εξωτερικά ως οργανικό παρελθόν με την εικονική γραμμή καταγωγής, από το χθες στο… σήμερα και θέλουν το άπειρο… αύριο.\nΕΡΩΤΩ= υπάρχουν στην λαογραφία , στις παραδόσεις ,στους εθνικούς τους μύθους, γεγονότα και μορφές ηρώων, όνειρα και αντιλήψεις της αρχαιότητας? μία ορατή και ανιχνευτέα ιστορία των περασμένων της ψυχής του πνεύματος τους.? Ρώτησαν ποτέ τις γοργόνες, τις νεράιδες αν ζει ο Μ.Αλέξανδρος?\nΠροηγούμενο άρθροΦθινοπωρινές ανταύγειες στην ορεινή περιοχή Μακρυπλαγίου-Πολυκάρπου Δράμας 2021 (εικόνες και βίντεο)\nΕπόμενο άρθρο Με 10.000 δρομείς ο 16ος Διεθνής Μαραθώνιος Μακεδονίας 2022 (Φωτορεπορτάζ)